Vlada nastavlja sa subvencioniranjem racuna za struju\nVlada nastavlja sa subvencioniranjem računa za struju 0 Podijeli Podijeli na facebook Podijeli na twitter Podijeli na viber Pošalji na mail\n30.01.2020. / 20:46\nVlada će i ove godine nastaviti da subvencionira račune za struju najugroženijih kategorija stanovništva, odlučeno je na današnjoj sjednici\nKako je saopšteno, Vlada je usvojila Informaciju o sprovođenju programa subvencioniranja računa za struju i upoznala se sa Uputstvom o postupku i načinu sprovođenja programa subvencioniranja, koji će se primjenjivati od 1. januara do 31. decembra.\nIz Vlade podsjećaju da su od 2007. godine subvenciju računa koristile najugroženije kategorije stanovništva, kao i da su kategorije za ostvarivanje prava na subvenciju utvrđene Uredbom o snadbijevanju ranjivih kupaca električne energije koja se primjenjuje od 1. januara prošle godine, restriktivne, odnosno da obuhvataju samo korisnike koji su istovremeno materijalno i zdravstveno ugroženi.\nNavodi se da je, imajući to u vidu, Ministarstvo rada i socijalnog staranja predložilo da subvencioniranje računa za električnu energiju bude nastavljeno i u ovoj godini.\nVlada je zadužila Ministarstvo da izmiri račune za januar, februar i mart prošle godine po Programu subvencioniranja računa za električnu energiju, u iznosu od oko 862 hiljade eura.\nNa sjednici je donijeta i Odluku o planu privatizacije za 2020. godinu koju je tri dana ranije razmotrio Savjet za privatizaciju i kapitalne projekte, i usvojila Izvještaj o radu Savjeta sa Izvještajem o sprovođenju Plana privatizacije za prošlu godinu.\nUsvojena je i Informacija o rezultatima pregovora sa Međunarodnom bankom za obnovu i razvoj (IBRD) u vezi druge garancije zasnovane na javnoj politici (PBG-Policy Based Guarantee).\nRiječ je, kako su pojasnili iz Vlade, o drugoj garanciji zasnovanoj na javnoj politici IBRD-a za Crnu Goru.\n„Odnosno o nastavku aktivnosti iz 2018. godine kada je IBRD odobrila našoj zemlji garanciju vrijednu 80 miliona eura, koja je predstavljala jaku polaznu poziciju za Crnu Goru u pregovorima sa komercijalnim bankama i omogućila obezbjeđenje 250 miliona eura kreditnih sredstava za finansiranje budžeta“, kaže se u saopštenju.\nDodaje se da je, kao i u prethodnom slučaju, odobrenje PBG 2 aranžmana uslovljeno realizacijom snažnih reformskih procesa i stabilnom političkom situacijom u našoj zemlji.\nstruja Vlada Crne Gore računi


► Vladimir Gligorov: Rad i vrednost\n2.10.2017, 03:07h Zainteresovani čitaoc Preporuči (2)\nVeoma interesantan tekst. Inače, trenutno čitam Kapital i morao bih da priznam da me ovaj tekst zainteresovao sa stanovišta distorzije originalne ideje. Naime, Marks ne treba da se posmatra kao nekakav dogmatik, što autor i priznaje, međutim povlači se nekakva paralela između njega i Oktobarske Revolucije koja je usledila pola veka kasnije a pritom se ne uzima u obzir permanentna borba koju je kapital vodio protiv Sovjetske Rusije a time i dijalektički odnos, to jest međuzavisnost unutrašnjeg razvoja od spoljnog faktora i obratno. Drugim rečima Sovjetski eksperiment, odvojenog razvoja socijalizma kao prelaznog stadijuma ka komunizmu Marx nije imao u vidu, naročito jer je u državi video nadgradnju, odnosno sredstvo vladajuće klase u represiji nad radnim narodom (inače potpuno primenjljivo u sadašnjim balkanskim prilikama). On u kapitalu isključivo vrši analizu kapitalističkog sistema, dakle radi se o teoretiku. Inače, analogija sa gravitacijom i primenom naučnih zakona veoma podseća na sličnu analogiju koju Josif Staljin u tekstu “Problemi Socijalizma u SSSR-u” privodi i objašnjava zbog čega je neophodno povinovati se zakonima vrednosti koji još uvek važe u socijalizmu iako nisu večni (pri čemu sav višak odlazi u opšte fondove jer se radi o društvenom vlasništvu na sredstva za proizvodnju), sve dok se zadržava robno novčana proizvodnja. I na kraju, u savremenom globalizovanom načinu proizvodnje dodata vrednost se može definisati kao zarobljena vrednost. Ovaj koncept objašnjava John Smith, ekonomista iz Londona u tekstu The GDP illusion. Vrednost je zarobljena u realizaciji a stvorena u proizvodnji (Iphone se proizvodi u NRK a prodaje u uglavnom van Kine), gde je imperijalna podela sveta koja je bila preduslov za razvoj kapitalizma sada internalizovana unutar sistema. Globalizacija u proizvodnji je globalizacija kapital-rad odnosa gde je glavni motor ove transformacije nezasita žeđ kapitala za niskim nadnicama i visokim stepenom eksploatacije što ih u kranjoj instanci i čini zavisnijim nego ikad od globalne eksploatacije kako prirode globalnog Juga tako i njegove radne snage. https://monthlyreview.org/2012/07/01/the-gdp-illusion/\nRazvojna politika je dugoročna, gde nije jednostavno odrediti o kom periodu vremena je reč. To u ne maloj meri zavisi od onoga šta motiviše ljude da delaju tako da se razvojni ciljevi mogu...


Američke firme izvozile “sredstva za kontolu mase” u Egipat – Minber\npro. 08, 2011 at 11:26 am\nAmeričke firme izvozile “sredstva za kontolu mase” u Egipat\nGrupa “Amnesty international” osudila je američki State department kao “neodgovoran” zbog izdavanja dozvola kompanijama koje se bave proizvodnjom oružja za izvoz u Egipat, piše britanski dnevnik “Guardian”.\nDvije američke kompanije isporučile su posebno oružje za kontrolisanje masa i suzavac u Egipat u vrijeme nasilja snaga bezbjednosti protiv demonstranata, navodi “Amnesty”.\nOva grupa zatražila je od američkog državnog sekretara Hilari Klinton (Hillary Clinton) da prekine izdavanje dozvola izvoza za suzavac i druga sredstva za kontrolisanje masa, čekajući istragu zloupotrebe u rukama egipatskih snaga.\nPrema podacima “Amnestyja”, kompanija “Combide systems /CSI/” sa sjedištem u Džejmstaunu u Pensilvaniji, poslala je najmanje tri isporuke oružja Egiptu od početka protesta u toj zemlji 25. januara.\nPosljednja isporuka, adresirana na ministarstvo unutrašnjih poslova, stigla je u luku Adabija u blizini Sueca 26. novembra, samo 48 sati nakon krvavih sukoba između snaga bezbjednosti i demonstranata u kojima su desetine ljudi poginule, a hiljade povrijeđene.\n“Amnesty” navodi da je isporuka u novembru sadržavala najmanje sedam tona različitih vrsta dimnog naoružanja, uključujući hemijske iritante za kontrolisanje masa kao što je suzavac.\nIstraga se podudara sa izjavama očevidaca od egipatskih demonstranata koji su rekli “Guardianu” prošlog mjeseca da su vidjeli “kanistere sa suzavcem na kojima je bio logo kompanije CSI”.\nStejt department, koji je osudio prekomjernu upotrebu sile protiv demonstranata u Kairu i otvorio istragu zloupotrebe suzavca egipatskih vlasti, potvrdio je da su odobrene dvije dozvole za izvoz “suzavca i drugog nesmrtonosnog oružja za kontrolu masa” dvjema američkim kompanijama u julu i da su isporuke stigle u Egipat u novembru.\nDruga kompanija nije identifikovana.\nEkspert za izvoz oružja pri “Amnestyju” Brajan Vud (Brian Wood) osudio je Stejt department kao “neodgovoran” jer je to odobrio.\n“Ove dozvole odobrene su tokom perioda kada je egipatska vlada reagovala na proteste upotrebom prekomjerne ili smrtonosne sile. Nezamislivo je da američke vlasti nisu znale za dokaze dokumentovnih zloupotreba egipatskih snaga bezbjednosti. Te dozvole nisu trebale nikada biti izdate”, rekao je Vud.\nOn je naveo da su egipatske snage bezbjednosti poznate po kršenju ljudskih prava i da SAD treba da suspenduju te isporuke dok se ne izmijeni način obračuna sa masama.\nOd januara, demonstranti u Egiptu bili su izloženi nasilju snaga bezbjednosti, što je rezultiralo stotinama mrtvih i povrijeđenih.\nBolnički izvori kažu da je među demonstrantima bilo žrtava zloupotrebe suzavca.\nVud je rekao da, iako upotreba suzavca sama po sebi nije opasna, ako se zloupotrijebi ta supstanca može biti smrtonosna.\n“To je oružje za rastjerivanje i ne smije se koristiti u uskim ulicama gdje masa nema izlaza. Ne smije se koristiti direktno u demonstrante”, rekao je on.\nOn je dodao da je isporuka od 26. novembra povezana sa CSI putem tovarnog lista iz Egipta. Prema podacima “Amnestyja”, oružje je bilo na danskom brodu “Marian Danika” u organizaciji odbrambene logističke kompanije “Nicko shiping” , a isplovio je iz Sjeverne Karoline 13. oktobra.\nOva kompanija poslala je isporuku od 21 tonu municije u Egipat, dovoljno za 40.000 okvira za granate suzavca i kanistere 8. aprila iz Vilmingtona u Sjevernoj Karolini, i još jednu isporuku od 17,9 tona iz Njujorka 8. avgusta.\nKompanija CSI proizvodi veliki broj naoružanja, uključujući gumene metke i hemijske iritante za vojne snage i policiju.\nDodik: “Secesiju” sam naručio za edukaciju!


Udeo korišćenja solarne energije u Velikoj Britaniji, ponovo obara rekorde! - Automatika.rs\nNaslovna Vesti Green tech Udeo korišćenja solarne energije u Velikoj Britaniji, ponovo obara rekorde!\nDosadašnji rekordi kada je u pitanju korišćenje solarne energije u Velikoj Britaniji, ponovo su oboreni! Zahvaljujući sunčanom nebu i relativno niskoj letnjoj potrošnji energije, Velika Britanija snabdeva skoro četvrtnu ukupne potrebe za električnom energijom iz obnovljivih izvora.\nHiljade solarnih panela na krovovima domova i na poljima širom Velike Britanije, generišu 8,7GW, odnosno više od 24,3% ukupne potrošnje električne energije.\nDuncan Burt, jedan od eksperata i rukovodioca, na projektima solarne energije u Velikoj Britaniji, izjavio je da imaju u planu da osmisle načine, na koje će najbolje izbalansirati odnos ponude i potražnje, kada je potrošnja energije u pitanju.\nDirektor kompanij0,e Hanna Martin, ”Greenpeace” izjavila je da je ovaj rekord, koji je još jednom oboren, samo podsetnik na to, šta bi Velika Britanija sve mogla da postigne ukoliko bi njihova vlada smanjila poreze i više podržala projekte solarne energije i čistu tehnologiju, koja bi pored što veće potrošnje energije iz obnovljivih izvora, obezbedila i otvaranje novih radnih mesta i poslovnih prilika u narednih nekoliko decenija.\nU aprilu 2017.godine, Birtanija je ostvarila svoj prvi pun radni dan, bez korišćenja ugljene energije, od kada se zapalilo prvo gorivo 1882. godine, velikim delom, upravo zahvaljujući solarnoj energiji.\nNedavno objavljene statistike pokazuju da je kapacitet solarne energije porastao sa 11.3GW u aprilu prošle godine, na 12.1GW ove godine, što je dovoljno za snabdevanje 3.8 miliona domova!\nPrethodni tekstAmazon predstavlja Echo pametni zvučnik preko koga možete besplatno da razgovarate\nSledeći tekstKlima uređaj


Potpisan Memorandum o razumevanju između Unije poslodavaca Srbije i Korejske agencije za promociju trgovine i investicija | Unija Poslodavaca Srbije\nPotpisan Memorandum o razumevanju između Unije poslodavaca Srbije i Korejske agencije za promociju trgovine i investicija\nNakon 5. sednice Predsedništva Unije poslodavaca Srbije potpisan je Memorandum o razumevanju između ove organizacije i Korejske agencije za promociju trgovine i investicija (KOTRA).\nMemorandum o razumevanju ima za cilj uspostavljanje, razvoja i jačanja saradnje u oblasti ekonomskog razvoja, i to – pružanje i razmenu informacija, istraživanje tržišta, podršku komercijalnim aktivnostima, uključivanje Korejskih kompanija kao članova organa Unije poslodavaca Srbije i drugih uzajamnih koristi.\nU ime Unije poslodavaca Srbije Memorandum je potpisao godpodin Miloš Nenezić, predsednik Unije, dok je u ime Korejske agencije za promociju trgovine i investicija potpisnik bio gospodin Sunggi Lee, generalni direktor.\nPotpisivanju Memoranduma je prisustvovao i prof.dr. Miodrag Jevtić, rektor Megatrend Univerziteta sa uvaženim kolegama, kao i članovi Predsedništva Unije poslodavaca Srbije.


VLADIMIR MATIJAŠEVIĆ:DA SE POGLEDAMO U OČI, IMAMO DOBRE IGRAČE, ALI MORAMO DA BUDEMO GRUPA (VIDEO) | Fudbalski savez Srbije\nVLADIMIR MATIJAŠEVIĆ:DA SE POGLEDAMO U OČI, IMAMO DOBRE IGRAČE, ALI MORAMO DA BUDEMO GRUPA (VIDEO)\nReprezentacija Srbije u utorak, 10. septembra igra u Luksemburgu naredni meč kvalifikacija za Prvenstvo Evrope,a neposredno pred polazak, sportski direktor FSS Vladimir Matijašević bio je na raspolaganju brojnim predstavnicima medija…\n-Nije lako kad se izgubi, a nismo izgubili od bilo koga već od prvaka Evrope – rekao je na početku razgovora Vladimir Matijašević.- Jednostavno neke stvari mora da se menjaju i nadam se da ćemo već od Luksemburga početi da se spremamo za utakmicu u martu, mislim da će to verovatno biti Norveška. Da se ne lažemo mislim da ćemo kroz ovu grupu teško izboriti prolaz, ali dok postoji šansa, naravno treba da igramo i učinimo sve. Mislim da neke stvari treba da se naprave drugačije i na tome ćemo raditi kako bi se do marta spremili za Norvešku,a to možemo samo kroz ove naredne utakmice.\n-Moramo malo više da se borimo za reprezentaciju, naciju, da shvatimo da je ovo neki projekat. Videli ste odbojkašice, jednostavno malo u fudbal sve to da dodamo, jer imamo dobre igrače. Da „ubacimo“ malo atmosfere i biće sve bolje.\nŠta je potrebno za to…\n-Potrebno je da svi pogledamo sebe u oči, svak svakog da pogleda u oči i kažemo šta treba. Izaći ćemo sa nekim drugačijim stavom, sve su to dobri momci i dobri igrači, ali moraju da budu grupa. Nebitno ko igra, bitno je da smo grupa, a nadam se da ćemo to u budućnosti biti.\nDa li je bilo nekih razgovora sa igračima…\n-Ne, nema potrebe, izgubili smo od Portugala, ali…Do tog prvog gola mi smo imali egal utakmicu, desilo se što se desilo, posle toga smo olako primali golove i na tome mora da se radi. Selektor Tumbaković je tu tek mesec i po, dva…I sigurno da ćemo raditi na tome. Da se napravi najbolji tim od najboljih igrača i da probamo da pobeđujemo u budućnosti.\nKoliko je delikatan trenutak…\n-Mislim da je ovo dobar trenutak, jer imamo četiri naredne utakmice da se uigravamo za Norvešku. Naravno, gledaćemo svaku narednu utakmicu da pobedimo, ali neće biti smak sveta i ako ne pobedimo, ali da pobedimo Norvešku, jer to bi, realno, bio veliki neuspeh ukoliko ne učinimo. Imamo pred nama nekoliko meseci da se tim uigrava, selektor da proveri sve igrače koje želi i napravi najbolji tim koji će nam trebati za te mečeve u plej-ofu.\nBez Jovića i Tadića…\n-Luka Jović se požalio na mišić odmah posle utakmice sa Portugalom, razgovarao je sa doktorom…Za sledeće utakmice moraćemo da tražimo još nekog napadača, pored Mitrovića i Jovića – rekao je Vladimir Matijašević.


Ovdje se nalazite: Vijesti Kultura Predstavom Ah, ta ljubav, pocelo obiljezavanje 24. Aprila\nČetvrtak, 21 April 2016 17:11\nPremijernim izvođenjem predstave "Ah, ta ljubav", započeo program obilježavanja 24. aprila - Dana opštine.\nMuzičko-scenska predstava, u kojoj je učestvovalo četrdesetak glumaca, plesača i muzičara, govori o kulturi u lokalnim zajednicama koju je neophodno podići na viši nivo, kao i o željama i mogućnostima mlađih naraštaja da učine korjenite promjene u društvu.\nPredstavu je režirao dramski pedagog Novica Bogdanović, muziku je komponovao Sandi Popović, a sedam mjeseci su je pripremali mladi glumci Amaterskog dramskog pozorišta "Jovan Sterija Popović" koje djeluje u okviru Doma kulture "Miroslav Miro Pejović". Urađena je u okviru projekta "Ljubav prema glumi - ljubav prema ljudima", koji realizuju UNDP i Dom kulture.\nDajana Tepić, koordinator Doma kulture "Miroslav Miro Pejović", rekla je da je ovaj projekat fokusiran na stvaranje mogućnosti i podsticanje mladih ljudi iz različitih etničkih zajednica da se aktivno uključe u očuvanje svog kulturnog nasljeđa, izgradnju razumijevanja i upoznavanje sa kulturnom baštinom.\nTepićeva je istakla da će predstava "Ah, ta ljubav", koja je sinoć odigrana u prepunoj kotorvaroškoj kino-sali, do kraja aprila biti odigrana u kotorvaroškim mjesnim zajednicama, a nakon toga i na pozorišnim festivalima u BiH.\nU okviru obilježavanja Dana opštine Kotor Varoš biće organizovane akcije uređenja i čišćenja, odbojkaški turnir i tradicionalna kotlićijada.


Miljana i Sofija šampionke BiH u šahu - Glas Srpske\nSrna 17.05.2022 14:50\nFOČA - Iz Omladinskog šahovskog kluba "9. januar" iz Foče zahvalili su svima koji su im pomogli da odu na 22. Omladinsko i kadetsko prvenstvo BiH, na kojem su Miljana Golubović i Sofija Mimić osvojile titule prvaka i stekle pravo nastupa na evropskom i svjetskom prvenstvu.\nNa takmičenju, koje je nedavno održano u Neumu, Golubovićeva je titulu osvojila u konkurenciji do 18, a Mimićeva do 14 godina.\nFočanke su prethodno osvojile i titule šampiona Republike Srpske. Medalje iz Neuma, i to bronzanog sjaja, ali ništa manje vrijedne, donijele su Anđela Ivanović do 16 i Irina Mimić do osam godina, tako da je klub iz Foče osvojio ukupno četiri odličja na Prvenstvu BiH, što je sjajan rezultat.\nIz Kluba "9. januar" istakli su da je ovo prvi put da imaju prvaka, odnosno prvake BiH, tako da svake godine pomijeraju granicu dostignuća ovog kluba. Mladi šahisti iz Republike Srpske pokazali su najviše znanja na ovom takmičenju, pa će od 24 mjesta predviđena za predstavnike BiH na svjetskim i evropskim kadetskim prvenstvima ove godine, 17 pripasti predstavnicima Srpske.


Brak sa Viktorijom je naporan posao - Ženska TV\nIzložba u Konaku kneginje Ljubice: Kako bi izgledao…\nMakedonski orkestar „Rock Symphony“ u maju nastupa u…\nKraljica Elizabeta Druga na Uskrs proslavila 93. rođendan\nVolite svoje telo kakvo god da je i…\n„Bal ruža“ za evropske kraljevske porodice ponovo održan…\nMali trik da vaše biljke bujaju i bogato…\nIzložba u Konaku kneginje Ljubice: Kako bi izgledao...\nMakedonski orkestar „Rock Symphony“ u maju nastupa u...\nOd GLAVNI 22/10/2018\n22/10/2018 89 pregleda\nNekadašnja zvezda Manchester United tima Dejvid Bekam izjavio je u australijskoj TV emisiji Sunday Project da je brak sa Viktorijom „veoma naporan posao“. Govoreći o porodičnom životu, izazovima roditeljstva i podizanju četvoro dece, bivša fudbalska zvezda podseća da je u braku sa Viktorijom već 19 godina.\n– Toliko godina provedenih u braku zaista je težak i ozbiljan posao, i to svi znaju, ali uspevamo da se organizujemo da sve funkcioniše kako treba – izjavio je Bekam.\nMnogo je tu poteškoća, kako kaže, posebno česta putovanja, razdvojenost jedno od drugog, a posebno udaljenost i razdvojenost od dece.\n– Tvoja dece žele da vreme provodiš sa njima i naravno da to i zaslužuju. Ali, to što naporno radimo, nije pogrešno, jer tako im pokazujemo da je za uspeh neophodno mnogo rada i mnogo odricanja – naglasio je Bekam, Bruklinov (19), Romeov (16) i Kruzov (13) i otac sedmogodišnje Harper.\nTo što je brak sa Viktorijom nazvao „napornim poslom“ Bekam je potkrepio i činjenicom da je njegova supruga ostvarila neverovatan uspeh u modnom biznisu, i to za tako kratko vreme.\nPastel unosi svetlost i toplinu u dom\n„Sve bilo je muzika“ – koncert posvećen Arsenu...\nDve najbogatije francuske porodice donirale 300 miliona evra...\nMali trik da vaše biljke bujaju i bogato cvetaju


Kreditna linija Eurobank za preduzetnike i mikro preduzeća - Bonitet\nKreditna linija Eurobank za preduzetnike i mikro preduzeća\nAutorDušan Mihailović, direktor Direkcije za poslove sa stanovništvom, malim preduzećima i preduzetnicima Eurobanke\nOd početka svog poslovanja u Srbiji Eurobank je veliku pažnju usmerila na sektor mikro preduzeća i preduzetnika, a potpisivanjem novog bilateralnog ugovora o kreditnoj liniji sa Evropskim fondom za Jugoistočnu Evropu (EFSE), Banka je još jednom potvrdila svoju stratešku usmerenost ka ovom sektoru srpske privrede i njegovom osnaživanju.\nKreditna linija obuhvata sredstva u iznosu od 2,3 milijarde dinara, koja se mogu koristiti u istoj valuti u kojoj korisnici kredita ostvaruju svoje prihode za finansiranje obrtnih sredstava i kratkoročnih investicija. Ovakvi uslovi ne samo što doprinose daljoj dinarizaciji i jačanju poverenja u domaći finansijski sistem, već i dodatno pružaju obezbeđenje korisnicima od deviznog rizika. Dodatno, nova kreditna linija sektoru mikro preduzeća i preduzetnika obezbediće potrebnu likvidnost i omogućiti dalju nesmetanu realizaciju i planiranje poslovnih aktivnosti.\nEurobank je i tokom prethodnog perioda, od početka pandemije koronavirusa, uložila dodatne napore da podrži sektor mikro, malih i srednjih preduzeća i preduzetnika. Učestvovali smo u realizaciji kredita iz garantne šeme, pa su zahvaljujući kreditnim plasmanima sa povoljnim kamatnim stopama, naši klijenti stabilno poslovali i u uslovima krize i vanrednog stanja. Kao dodatni podsticaj privredi i pouzdan partner državi, omogućili smo zastoj u otplati obaveza kroz tri moratorijuma svim zainteresovanim klijentima, što je u velikoj meri uticalo na konsolidaciju domaće ekonomije i ublažavanje negativnih efekata pandemije.\nKako sektor mikro preduzeća i preduzetnika u Srbiji generiše veliki broj radnih mesta i pokreće inovacije, od izuzetnog je značaja stimulisati njegov dalji rast. Zbog toga će Eurobank nastojati da kreiranjem proizvoda i usluga prilagođenih potrebama klijenata i ubuduće podrži ovaj sektor i doprinese ekonomskom napretku i stabilnosti domaće privrede.\nPrethodni tekstDa li i Zlatar čeka „zlatiborizacija“?\nSledeći tekst„Ako ste na ovom video pozivu, vi ste deo nesrećne grupe koja je otpuštena“


Protesti u Tetovu: Traže se ostavke zvaničnika zbog požara - Srpskainfo\nStotine demonstranata u severnomakedonskom gradu Tetovu tražilo je danas ostavke zvaničnika, nakon prošlonedjeljnog požara u kome je izgorjela kovid bolnica i poginulo 14 osoba, a povrijeđeno još desetak.\nProtest su organizovale porodice žrtava, a demonstranti su zahtijevali da vlasti otkriju nalaze istrage o požaru, kao i ostavku gradonačelnice Tetova Teute Arifi, prenosi AP.\nSukobi između policije i demonstranata izbili su ispred sjedišta albanske partije Demokratska unija za integraciju (DUI) koja je dio vladajuće koalicije.\nPortparol policije u Tetovu Marijan Josifoski saopštio je da su četiri policajca lakše povrijeđena, a najmanje dva demonstranta uhapšena.\nDevet dana nakon požara u bolnici, nisu objavljeni podaci iz istrage o njegovim uzrocima, vjeruje se da je požar bio slučajan, ali nije utvrđeno kako je počeo, dok svjedoci i zvaničnici kažu da je požaru prethodila eksplozija.\nPlamen se brzo proširio kroz privremeni objekat, koji je uništen u roku od nekoliko minuta, a u požaru je poginulo 12 pacijenata i dva rođaka u posjeti, a još 12 osoba je povrijeđeno.\nMinistar zdravlja Venko Filipce ponudio je ostavku dva dana nakon požara, kao i njegov zamjenik Ilir Hasani, zajedno sa dvojicom viših rukovodioca bolnice, ali je premijer Zoran Zaev poručio da će konačnu odluku o podnetim ostavkama donijeti isključivo na osnovu činjenica iz istrage.\nDevetnaest terenskih bolnica, finansiranih iz kredita Svjetske banke, podignuto je širom Sjeverne Makedonije u prošloj godini radi rješavanja sve većeg broja hospitalizacija zbog korona virusa i nedostatka bolničkih kreveta, navodi AP.\nZdravstvene vlasti kažu da je svih 19 izgrađeno prema specifikacijama i standardima koje je Svjetska banka postavila kao uslov za kredit.\nVatrena stihija ostavila pustoš u fabrici: Ogromna šteta u požaru kod Milića (FOTO)\nBuktinja kod Milića: Gori poslovni prostor u Novoj Kasabi, vatrogasci se bore sa vatrenom stihijom


Sutra u Beogradu 'Skupština slobodne Srbije' - Teslavision\nU Beogradu će se sutra, u ponedeljak, održati otvorena konferenciji za medije “Skupštine slobodne Srbije”.\nKako je najavljeno, na konferenciji na platou ispred Filozofskog fakulteta govoriće članovi Organizacionog odbora “Skupštine slobodne Srbije”: akademik Dušan Teodorović, pravnik Savo Manojlović i poljoprivrednik Dragan Kleut, član “Saveta za poljoprivredu Skupštine slobodne Srbije”.\nOni će od 09.00 sati, kao članovi “Skupštine slobodne Srbije”, obrazložiti da je najnoviji saziv Skupštine Srbije, koja sutra nastavlja zasedanje, “izabran u suprotnosti sa Ustavom i zakonima”.\nU saopštenju se objašnjava da “zbog dugoročnog i drastičnog kršenja svih pravnih procedura u kontinuitetu u poslednjih nekoliko godina, nijedni izbori se ne mogu smatrati legalnim dok se za njihovo održavanje ne obezbede minimalni fer uslovi”, te “isto važi i za bilo kakvu skupštinu izabranu na takvim izborima”.\nOsim toga, piše u najavi, “većina gradjana nije glasala i nije podržala takav parlament” te će “Skupština slobodne Srbije biti glas onih 51,1 odsto koji nisu izašli na lažne izbore”.\n“Skupština slobodne Srbije” simbolično je formirana 14. jula na istom mestu, na platou kod Filozofskog fakulteta, kao “alternativno telo” s ciljem da okupi “sve gradjane koji žele da kreiraju bolju, demokratsku Srbiju”.\nPrevious : Mihajlović osudila poredjenje žena s kravama na televiziji s nacionalnom frekvencijom\nNext : JP Putevi Srbije: Zbog radova na auto-putu Niš-Beograd mogući zastoji


Dža ili bu: novi album - LookerWeekly.com magazin\n· 18/06/2013 ·1 min read\nGrupa DŽA ILI BU objavila je u izdanju PGP-RTS-a dugo očekivani album “KUKOVO LETO”. Šesti po redu studijski album snimljen je u studiju Fabrika, a producirao ga je Theodore Yanni, nekadašnji producent grupe Ekatarina Velika. Kako sami članovi benda kažu, novi album muzički najviše podseća na njihov album “Strašni Sud” iz 1996. godine.\nIzdavanju albuma je krajem prošle godine prethodilo MTV online izdanje, kompilacija “Dobre stvari” koju možete preuzeti .\nUpravo spotom za pesmu Rizik bend najavljuje novo izdanje. Rađen u crno-beloj tehnici, spot sadrži jednu filmsku priču u malom, a glavna inspiracija bili su filmovi pedesetih godina prošloga veka. Osnova ideje nalazi se u lengendarnom ostvarenju Alfreda Hičkoka “Psiho”.\nLilihip Ane Štajdohar\nBerza ploča u DOB-u svakog meseca


Predsednik Fiskalnog saveta: Komercijalnu banku je već trebalo privatizovati - Nova ekonomija\nPredsednik Fiskalnog saveta: Komercij...\nU toku razgovori o privatizaciji FOTO: Flickr\nPredsednik Fiskalnog saveta Pavle Petrović ocenio je da bi Komercijalnu banku trebalo privatizovati.\nNa pitanje Prve TV o najavi EBRD-a da će svoj udeo u toj državnoj banci prodati, Petrović je kazao da bi država trebalo da privatizuje Komercijalnu banku i da je trebalo da je to več učinila.\n„Trebalo je i ranije. Iskustvo sa državnim bankama nas je koštalo više od milijardu evra, Privredna banka Beograd, Agrobanka pa čak i privatne banke koje su bile domaće a povezane sa državom, to nas je dosta koštalo“, rekao je Petrović.\nNa pitanje šta je problem sa vlasništvom u državnim bankama, Petrović je kazao da nismo uspevali da postavimo brane u tim odnosima državne banke i države i pravog komercijalnog poslovanja.\nPotpredsednik EBRD Alen Piju ove nedelje u Beogradu je upitan da li će Komercijalna banka biti privatizovana, s obzirom da EBRD ima vlasnički udeo, rekao da su u toku razgovori o tome sa Vladom Srbije.\n"Razgovori između nas i srpskih vlasti su u toku, kako bi se osigurala stabilnost bankarskog sektora u Srbiji. Izvinjavam se što ne mogu da vam dam više detalja", rekao je Piju.\nVlada Srbije, kako je ranije objavljeno, o eventualnoj prodaji Komercijalne banke u kojoj država ima udeo od 41,74 odsto, vodila razgovore sa njenim suvlasnicima EBRD (24,4 odsto udela) i Međunarodnom finansijskom korporacijom - IFC (10 odsto).\nSrbija još značajno zaostaje u privrednom rastu


CIK BiH primio više od 3.500 žalbi nakon što je objavljena lista za glasanje izvan BiH – Radio Feral\nCentralna izborna komisija BiH saopćila je da su zaprimili više od 3.500 podnesaka nakon što je objavljen Izvod iz Cenralnog biračkog spiska za glasanje izvan BiH. Centralna izborna komisija BiH je u vezi sa aktivnošću zaključivanja Centralnog biračkog spiska za glasanje van Bosne i Hercegovine saopćila da su se suočili sa enormnim brojem prijava za glasanje van Bosne i Hercegovine.\n“Prijave smo unatoč kašnjenju u usvajanju Budžeta i kašnjenju u angažiranju dodatnog osoblja i opreme uspjeli da obradimo u zakonskom roku. U okviru ove aktivnosti uočen je veliki broj prijava koje su ukazivale na moguće zloupotrebe u izbornom procesu. Iz navedenog razloga, u okviru ove aktivnosti urađen je i veliki broj dodatnih provjera i analiza svake pojedinačno pristigle prijave, u cilju eliminiranja svake eventualne prijave koja ukazuje na zloupotrebu ili ima neku drugu manjkavost”, stoji u saopćenju.\nCentralna izborna komisija BiH je na sjednici održanoj 01.10.2020. godine donijela Odluku o utvrđivanju i objavi broja birača upisanih u izvod iz Centralnog biračkog spiska za glasanje izvan Bosne i Hercegovine za Lokalne izbore 2020. godine sa upisanih 101.771 biračem, kao i i odluku kojom se odbija upis u izvod iz Centralnog biračkog spiska za glasanje izvan Bosne i Hercegovine za 27.960 birača.\n“Kao institucija koja je odgovorna za tačnost, ažurnost i ukupni integritet Centralnog biračkog spiska za teritoriju Bosne i Hercegovine, a potpuno uvažavajući i preporuke iz Završnog izvještaja OSCE/ODIHR-a (Izborne posmatračke misije) iz 2018. godine, Centralna izborna komisija BiH je prvi put na svojoj web stranici objavila Izvod registriranih birača za glasanje izvan BiH”, stoji u saopćenju CIK-a BiH.\nPosmatračka misija ODIHR-a je u navedenom izvještaju preporučila da razne zainteresovane strane, uključujući i političke stranke i organizacije građanskog društva, učestvuju u reviziji biračkih spiskova koju bi inicirao i nadzirao CIK BiH“\n“Stoga, želimo da istaknemo da je upravo Centralna izborna komisija BiH svojim aktivnostima i činjenicom da je spisak registriranih birača za glasanje izvan BiH prvi put učinila javnosti dostupnim podstakla sve aktere u izbornom procesu (birače, političke stranke, nevladin sektor, medije) da izvrši uvid u Centralni birački spisak i da reagiraju ukoliko postoje sumnje u tačnost biračkog spiska”, navodi se u saopćenju.\nCentralna izborna komisija BiH je, kako su to saopćili, Izvod iz Centralnog biračkog spiska za glasanje izvan Bosne i Hercegovine javno objavili kako bi birač koji je bez svog znanja, odnosno mimo njegove volje upisan u isti, imao mogućnost podnošenja žalbe.\n“Odluka o odbijanju upisa birača za glasanje van BiH je objavljena na web stranici www.izbori.ba, a u prilogu odluke se nalazi baza podataka Centralne izborne komisije BiH o odbijenim prijavama sa navedenim razlozima odbijanja kojoj se može pristupiti putem unošenja ličnih podataka u aplikaciju ‘Provjerite status vaše prijave’. U roku ostavljenom za žalbe Centralna izborna komisija BiH je primila više od 3.500 podnesaka koje u ovom trenutku razmatra. Ukoliko bude zakonskog osnova CIK BiH će na osnovu podnesaka korigirati podatke u Centralnom biračkom spisku prije njegovog zaključenja, a tamo gdje ne bude osnova da Centralna izborna komisija BiH uvaži žalbu istu će sa izjašnjenjem dostaviti Sudu BiH na odlučivanje”, stoji u saopćenju.\nObavijestili su javnost da će Centralna izborna komisija BiH dokaze o pokušajima izbornih prevara primati sve vrijeme do potvrđivanja rezultata Lokalnih izbora 2020. godine i mehanizmima predviđenim Izbornim zakonom BiH spriječiti sve izborne nepravilnosti.\n“Ukoliko nam i nakon zaključenja Centralnog biračkog spiska bude dostavljen dokaz (Izjava i slično) da je birač bez njegovog znanja registriran da glasa putem pošte, glasački paket koji dođe u Glavni centar za brojanje iz inostranstva na ime tog birača neće biti brojan, a birač ostvaruje svoje biračko pravo u općini/gradu prebivališta na biračkom spisku za glasanje na nepotvrđenim glasačkim listićima, koji će se brojati u Glavnom centru za brojanje. Centralna izborna komisija BiH će javnost o svemu detaljno informirati na press konferenciji koju će organizirati nakon zaključenja Centralnog biračkog spiska”, zaključeno je u saopćenju CIK-a BiH.\n← U Gornjim Capardama planuo minibus koji prevozi učenike\nJusuf Nurkić i Dženan Musa dobili diplomatske pasoše BiH →


Dacia Duster (2018.) - Auto Republika\nDacia Duster (2018.)\nPosle sedam godina i skoro milion prodatih primeraka širom sveta, rumunski terenac, Dacia Duster, spreman je za svoje prve veće promene. Kompanija koja je najpoznatija po pristupačnim proizvodima nije krila iznenađenje što veći broj rivala nije pratio njene poteze, posebno kada se pogleda koliko su oni bili uspešni, pa možda i ne predstavlja iznenađenje što Duster nije nov onoliko koliko bi ljudi želeli da bude. Ali šta je urađeno urađeno je i Duster je stigao na ovogodišnji Sajam automobila u Frankfurtu.\nDacia je osnovana davne 1966. godine i kroz celu svoju istoriju imala neku vezu sa Renaultom. Kompanija je prodavala francuske modele sa novom oznakom, a 1999. godine Renault je otkupio sve akcije i postao većinski vlasnik. Od tada prodaja je rasla velikom brzinom, a tokom 2015. godine je prodato rekordnih 584.219 vozila. Pored domaćeg tržišta, gde Dacia čini svaki treći prodati automobil, njeni automobili su popularni i u Francuskoj, Španiji, Italiji i Nemačkoj. Nakon velikih uspeha sa Loganom, Dacia je bila spremna da ponudi i svoj prvi krosover koji je nosio Duster oznaku. Zahvaljujući svojoj niskoj početnoj ceni od ispod 12.000 evra, popularnost je bila neočekivano velika pa je na pojedinim tržištima lista čekanja bila i do 18 meseci. Francuske gazde su kasnije dodale i svoju verziju pod Renault oznakom, a na istoj bazi je i Nissan debitovao sa Terranom. Od svog prvog pojavljivanja pred publikom 2009. godine, Duster je osvežen 2013. godine, pa je sada pravo vreme za nove promene.\nGlavni dizajner u timu Laurens van den Acker kaže da je gotovo svaki dizajnerski deo nov, ali publika će se sigurno zapitati šta je tačno novo. Za početak, sva krila su odignuta da bi se otvorio dodatni prostor za felne dok je vetrobran pomeren za oko 100 milimetara napred zbog dodatnog prostora za enterijer. Hauba je takođe odignuta u nadi da će Duster dobiti bolje ocene u testovima sudara, dok su zadnja svetla nešto veća i bliža jedno drugome. Neki ostali detalji, kao što je maska hladnjaka, imaju poznate linije, ali sa drugačijim stilom. Najskuplje verzije će moći da se dobiju sa opremom kao što su LED farovi, aluminijski nosači na krovu i 17-inčne felne, čime će delimično da dobiju specifičan identitet. Ali dizajner kaže da je morao da bude oprezan koje dizajnerske detalje da ponudi i da je sve vreme imao mušterije na umu koje bi ga pitale “šta će mi to?”. Iz tog razloga, Duster nije nikako smeo da uđe u teritoriju Renault Captura\nU vreme pisanja ove priče, na internet je procurilo samo nekoliko slika kako će enterijer da izgleda, ali je rumunski proizvođač vozila potvrdio da će Duster po prvi put koristiti materijale mekane na dodir. Oni neće moći da pariraju zapadnim rivalima, ali će svakako biti veliki napredak u poređenju sa modelom koji zamenjuje. Takođe, dostupno po prvi put je i povezivanje sa mobilnim telefonima putem Android Auto i Apple CarPlay funkcija, mada će ova opcija najverovatnije biti rezervisana samo za najskuplje modele.\nIz Dacije očekuju da će Duster ponovo dobiti tri zvezdice na Euro NCAP testovima sudara, ali sa opcionim sigurnosnim pakerom opreme možda dobije još jednu zvezdicu. Trenutno postoje i priče da Dacia radi na verziji sa trećim redom sedišta koji bi se zvao Grand Duster i konkurisao vozilima kao što je Škoda Kodiaq. Međutim, Rumuni su brzo demantovali ove priče uz objašnjenje da je za verziju za sedam putnika potrebno modifikovati šasiju u velikoj meri i da kompanija nije spremna za takvu investiciju.\nDacia nije želela da menja proverenu mehaniku pa je tako ponuda motora identična kao i pre. Zavisno od tržišta, Duster će moći da se dobije sa bogatom ponudom benzinskih i dizel motora i to uglavnom onih koje je Renault nedavno penzionisao. Benzinska ponuda startuje sa jedinim turbom zapremine 1,2 litra sa 123 ks, a tu su i tri 1,6-litarska motora sa 103 ks, 113 ks i 133 ks, od čega je ovaj srednji namenjen isključivo južnoameričkom tržištu i može da ide na etanol. Vrh ponude čini dvolitarski benzinac u verzijama sa 133 ks i 139 ks (ova poslednja takođe na etanol). Tu su i tri 1,5-litarska dCi motora sa 84 ks, 106 ks i 109 ks. Pogon na prednje točkove je standardan, uz opcioni pogon na sva četiri točka, a izbor menjača se svodi ne petostepene i šestostepene manuelne i šestostepeni automatik.\nSlično kao i mnogi proizvođači u današnja vremena, Dacia je promenila ono šta je trebalo promeniti, a zadržala sve pozitivne karakteristike. Glavni adut ovog krosovera je i dalje njegova veoma pristupačna cena, zbog čega bi trebalo da nastavi sa popularnošću u Istočnoj Evropi, Aziji i Južnoj Americi. Kao što smo spomenuli, Dacia je iznenađena što niko nije pratio sličnu strategiju … ali posle uspeha sa Dusterom, pitamo se ko bi mogao da bude sledeći.\ntags: dacia dacia duster IAA Frankfurt izdvojeno noviteti\nprevious Najava 80 + noviteta u Evropi III deo\nnext Nissan Leaf (2018.)\nDebitovala “prava” Serija 2 (G42)\n07/07/2021 - 06:56\nOra Ballet Cat je dalja razrada na temu Volkswagenove klasične Bube\n30/08/2021 - 18:15


RUSIJA: Amerika je započela Treći svetski rat u Siriji | WebTribune\nHome SPEKTAR RUSIJA: Amerika je započela Treći svetski rat u Siriji\nMinistarstvo odbrane Ruske Federacije je optužilo SAD za potpaljivanje Trećeg svetskog rata namernim ubijanjem sirijske vojske i pomaganjem teroristima ISIS-a.\nRuski vojni zvaničnici su upozorili da su SAD namerno ubile 62 vojnika u cilju izazivanja rata protiv Rusije.\nSputnik News su izvestile 18. septembra da su ruski vojni zvaničnici doveli u pitanje istinitost tvrdnji američkih kolega da su vazdušni napadi na sirijske vojne baze bili greška. Ali jedan ruski zvaničnik, prvi zamenik predsednika odbora za odbranu i bezbednost i član saveta Federacije, Franc Klintsevič, je rekao za rusku novinsku agenciju RIA Novosti da veruje da su koordinirani napadi dva F-16 borbena aviona i dva A10 kopnena napada aviona – koji potiču iz Iraka – bili namerni.\n“SAD sprovodi vazdušne napade na vladine snage u Siriji namerno i promišljeno. Svaka vazdušna operacija je usklađena sa komandantima na terenu. U ovom slučaju (SAD) su iskoristile informacije dobijene od svojih obaveštajnih jedinica koje su upale u ISIS“.\nDrugi su bili suzdržaniji u svojim optužbama upućenim Sjedinjenim Državama. Portparol ruskog Ministarsva odbrane, major general Igor Konašenkov, istakao je da je, ako je vazdušni napad SAD-a bio slučajan, taj incident bio “direktna posledica nespremnosti SAD-a da koordinira svojim akcijama protiv terorističkih grupa sa Rusijom.“\nKlintsevič je istakao da je vazdušni napad bio u skladu sa politikom u Vašingtonu, koja zastupa stav da sirijski predsednik, Bašar al Asad, treba biti smenjen i zamenjen pobunjenicima koje podržava SAD. On je rekao da se SAD ponaša tako da “održi svoje ekonomske interese“ u tom području.\nNa stranu optužbe i navodi, svi su se složili da su pregovori o prekidu vatre između državnog sekretara Džona Kerija i ruskog ministra inostranih poslova Sergeja Lavrova u Ženevi bili u opasnosti.\nRuski izaslanik Ujedinjenih nacija, Vitalij Čurkin, izjavio je da nalazi da je vreme vazdušnog napada SAD “sumnjivo,“ s obzirom na tekuće pregovore o prekidu vatre. On je rekao da “neki aspekti situacije ukazuju da je to mogla biti i provokacija.“ Ali, brzo je dodao, napad nije nužno značio da je dogovor o prekidu vatre bio gotov.\nNejano je da li je vazdušni napad SAD-a protiv sirijske vojne baze u Deir ez-Zoru imao bilo kakve veze sa nekoliko bombaških napada krajem jula na bazu SAD u Siriji. Prema Wall Street Journal, odbrana SAD-a i obaveštajni zvaničnici su prijavili da su ruski avioni bombardovali bazu SAD-a i britanskih snaga, i da su to učinili ponovo 90 minuta nakon što su upozoreni da to nije meta. Zvaničnici su rekli da veruju da Rusija pokušava da izvrši pritisak na SAD u koordinaciji njihovog vazdušnog rata sa ruskom vojskom.\nPojačane tenzije su samo povećale strahove od eskalacije događaja u regionu do tačke Trećeg svetskog rata. Naravno, to je bila stalna briga otkada je Rusija ušla u multinacionalni sukob (30. septembra 2015. godine, prema BBC-u), da se prividno pridruže borbi protiv ISIS-a, ali svet vidi da deluju kao saveznici režima Bašara al Asada.\nBez obzira na to, ulazak Rusije je takođe povećao šanse za neočekivane incidente koji bi brzo mogli da prerastu u vojne sukobe – incidenti poput onih da Rusija bombarduje poznatu bazu SAD-a i da SAD bombarduje poznatu bazu sirijske vojske. (Ruski zvaničnici su takođe izrazili zabrinutost posle napada u subotu, zbog mogućnosti da bi SAD mogle greškom da bombarduju ruski aerodrom.)\nSlični scenariji potencijalnog okidača za Treći svetski rat su predstavljeni ranije. U članku iz septembra 2015. godine, The Telegraph je napisao da bi do Trećeg svetskog rata vrlo lako moglo doći zbog sukoba ili nesreće na prepunom nebu iznad Sirije.\n“Zaista, na nebu nad Sirijom počinje da se stvara opasna gužva, sa ruskim avionima koji lete blizu američkih aviona na stazama za bombardovanje, i sparingom sa vazdušnom odbranom NATO-a u susednoj Turskoj:“\nDa se zna, Turska je takođe sada umešana u rat unutar Sirije. Kako prenosi Al Jazeera, tenzije sa Rusijom eskalirale su u novembru kada je turski borac oborio ruskog bombardera za kog su tvrdili da je ušao u turski vazdušni prostor i da je više puta upozoren da napusti to područje.\nVazdušni napad SAD-a protiv sirijske vojne baze je samo poslednji incident potencijalne diplomatske i političke nesreće u već nestabilnom regionu sveta. Prema New York Times-u, američki vojni zvaničnici su priznali da su piloti SAD-a ciljali sirijsku vojnu bazu, ali su piloti mislili da napadaju objekte ISIS-a u tom području. Visoki zvaničnik Obamine administracije, govoreći pod uslovom anonimnosti, je izjavio za Times da su Sjedinjene Države izrazile svoje žaljenje sirijskim vlastima preko Rusa za “nenamerne gubitke života sirijskih snaga“ u tekućem ratu protiv ISIS-a.\nDa li će se istoričari jednog dana osvrnuti na događaje u poslednjih nekoliko meseci kao na uvod u Treći svetski rat? Ili će ići dalje unazad kada je Rusija ušla u sukob? Naravno, istoričari mogu da odu još dalje unazad do stvaranja kalifata Islamske država ili čak stvaranje ISIS-a. Bez obzira na sve, za sada je istorija Trećeg svetskog rata samo spekulacija, ali strahovi od velikih multinacionalnih sukoba se stvaraju sa realnim potencijalima, s obzirom na istorijski uvid u to kako su počeli drugi svetski ratovi.


Portal „Odbornik“ približava građane i Skupštinu | Opština Berane\nPortal „Odbornik“ približava građane i Skupštinu\nSkupština opštine Berane i NVO Građanska alijansa predstavili su portal Odbornik.me koji će omogućiti bolju komunikaciju između odbornika i građana.\nNa konferenciji za novinare povodom puštanja u rad portala govorili su predsjednik Skupštine Goran Kiković, šef odborničkog kluba DPS dr Draško Došljak i koordinator projekta Edin Koljenović iz Građanske alijanse.\nPortal putem koga će građani biti u mogućnosti da direktno prate rad skupštine i postavljaju pitanja odbornicima će predstavljati značajan iskorak u radu lokalnog parlamenta i povećanja odgovornosti odbornika istakao je predsjednik Kiković.\nBerane je prva opština u Crnoj Gori koja je uključena u projekat Odbornik.me jer je Berane prepoznato kao opština u kojoj su građani izuzetno zainteresovani za pitanja od lokalnog značaja i praćenje rada skupštine. „Iako se od portala ne očekuju spektakularni rezultati, on će sigurno predstavljati značajan korak u približavanju građana i institucija“ rekao je Koljenović\nDr Došljak se zahvalio Građanskoj alijansi u ime odborničkog kluba DPS, istakavši da će portal doprinijeti povećanju transparentnosti rada skupštine, čemu će odbornici DPS i ubuduće dati svoj konstruktivan doprinos.\nPortal se nalazi na adresi www.odbornik.me i preko njega se mogu pratiti direktni prenosi zasjedanja SO Berane. Odbornici imaju svoje profile putem kojih građani mogu javno da postavljaju pitanja i dobiju odgovore od izabranih odbornika. Na portalu će se objavljivati i obavještenja o lokalnim javnim raspravama , a biće omogućeno i pokretanje peticija od lokalnog značaja.


Advokatska kancelarija Simić pruža širok spektar pravnih usluga na zahtev svojih klijenata odnosno domaćih i stranih privrednih društava i drugih pravnih lica i preduzetnika.\nKlijenti nam poveravaju registraciju privrednih subjekata i promene podataka počev od osnivanja privrednih društava i njihovih predstavništava, promene vlasničke strukture pa do statusnih promena i prestanka postojanja pred Agencijom za privredne registre.\nIzrađujemo sve vrste osnivačkih akata, statuta, pravilnika i ugovora između članova društva.\nU stečajnim postupcima podnosimo prijave potraživanja i štitimo prava naših klijentata kao stečajnih i izlučnih poverilaca.\nAdvokatska kancelarija Simić zastupa klijente u postupcima za naknadu štete, kako materijalne tako i nematerijalne štete, i to u sudskim i vansudskim postupcima.\nMaterijalna šteta je šteta na imovini oštećenih lica, dok se nematerijalna šteta odnosi na prtrpljene fizičke bolove, duševni bol i strah. Duševni bol može postojati zbog umanjenja životne aktivnosti, naruženosti, povrede ugleda i časti itd.\nNajčešći postupci u kojima advokat za naknadu štete zastupa klijente su:\nnaknada štete iz ugovornog odnosa\nnaknada štete kod saobraćajnih nesreća\nnaknada štete usled povrede na radu\nnaknada štete usled gubitka bliskog lica i člana porodice\nnaknada štete usled pada na snegu i ledu.\nNarušeni porodični odnosi i sporovi koji proistišu iz njih zahtevaju posebno uvažavanje osetljivosti situacije. Advokatska kancelarija Simić nastoji da pitanje razvoda braka, starateljstva nad decom, podele zajedničke imovine, kao i sve ostalo što ovi delikatni odnosi povlače sa sobom, reši pre svega sporazumno ukoliko je to moguće.\nAdvokat za nasledno pravo svojim klijentima sastavlja sve vrste ugovora i izjave volja kojim se vrši raspodela imovine za života poput sastavljanja testamenta, ugovora o doživotnom izdržavanju, ugovora o poklonu.\nPružamo savete i zastupamo klijente kako u odgovarajućim postupcima koji se odnose na poništaj napred navedenih ugovora a takođe štitimo i prava naslednika u ostavinskim postupcima.\nStojimo Vam na raspolaganju za pružanje pravne podrške u parničnim postupcima iz raznih oblasti prava.\nUsluge zastupanja koje pružamo obuhvataju:\nprivredne sporove i stečaj,\nradne sporove i postupke zaštite uzbunjivača,\nsporove u vezi sa naknadom štete,\nsporove u vezi sa porodičnim i naslednim odnosima,\nsporove u vezi sa informacionim tehnologijama,\nsporove u vezi nepokretnosti.\nU odnosima zaposlenih i poslodavaca, advokati za radno pravo pružaju pravne savete kako zaposlenima tako i poslodavcima u cilju unaprđjenja odnosa, zaštite i bezbednosti na radu i prevencije sudskih sporova.\nAdvokat za radno prava sastavlja sve vrste pravnih akata iz oblasti rada, počev od ugovora o radu, opštih akata, pravilnika o radu, kolektivnih ugovora i drugih odluka poslodavca u vezi sa radom.\nPred nadležnim organima i sudovima Advokatska kancelarija Simić dugi niz godina uspešno zastupa zaposlene u postupcima za poništaj otkaza o radu, u postupcima radi naplate potraživanja od poslodavaca u vidu zarada, otpremnina, bunusa i drugih naknada, kao i radi zaštite svih prava koja proističu iz radnog odnosa kod poslodavca.\nAdvokat za nekretnine vrši provere, savetuje i zastupa klijente povodom svih vidova prometa i zakupa nepokretnosti, bilo da se radi o sastavljanju ugovora o kupoprodaji, ugovora o poklonu, ugovora o zakupu, ili o pitanjima koja se tiču zasnivanja hipoteke, eksproprijacije zemljišta, ozakonjenja objekata, dobijanja građevinskih dozvola i drugih imovinsko pravnih odnosa.\nNerešena faktička stanja u vezi sa nepokretnostima i složeni pravni problemi iziskuju posvećenost i znanje pri rešavanju istih, a Advokatska kancelarija Simić poseduje iskustvo u ovakvim situacijama.\nVaša prava i njihova zaštita u postupcima koji se vode pred organima uprave neretko zahteva pružanje stručne pravne pomoći. Trudimo se da našim klijentima omogućimo efikasnu pravnu pomoć u postupcima pred poreskom upravom, katastrom i drugim državnim organima.\nCilj nam je da prilikom izrade ugovora i aneksa postojećih ugovora, maksimalno zaštitimo interese našeg klijenta i da uvažavajući njegove poslovne potrebe ponudimo odgovarajuća pravna rešenja.\nPrava stranaca u Republici Srbiji\nNaša advokatska kancelarija pruža pravnu pomoć stranim državljanima u postupku:\nostvarivanja prava na privremeni boravak, stalno nastanjenje i sticanje državljanstva\nkupoprodaje nepokretnosti na teritoriji R. Srbije\nlegalizacije stranih isprava


NELEGALNA UZURPACIJA I PROTIVPRAVNO UKNJIŽENJE IMOVINE DRŽAVE BOSNE I HERCEGOVINE – In reformator\nNELEGALNA UZURPACIJA I PROTIVPRAVNO UKNJIŽENJE IMOVINE DRŽAVE BOSNE I HERCEGOVINE\nJanuar 21, 2019 Januar 23, 2019 Urednik 1933 Views Imovina BiH, korupcija, NELEGALNA UKNJIŽBA\nU vezi netačnih navoda o imovini bivšeg Republičkog Zavoda za statistiku RBiH, nelegalnom uknjiženju zgrade i navodima da je Federalni zavod za statistiku pravni sljednik imovine Bosne i Hercegovine dajem slijedeće pojašnjenje.\nFederalni zavod za statistiku je protivpravno prisvojio i uknjižio zgradu bivšeg Republičkog zavoda za statistiku BiH, odnosno svjesno učestvovao u aktivnostima prepravljanja javnih isprava u saradnji sa Općinom stari grad i tadašnjim zemiljišno knjižnim uredom Općinskog suda Sarajevo. Ne postoji ni jedan validan pravni akt (zakon, odluka Vlade Federacije BiH, odluka Vijeća ministara BiH, validno rješenje opštine ili odluka nadležnog suda), na osnovu kojih bi se mogla uknjižiti imovina/zgrada na ime Federalnog zavoda za statistiku. Također ne postoji ni jedan zakon ili drugi pravni akt na osnovu kojega se može zaključiti, odnosno utvrditi da je Federalni zavod za statistiku nasljednik Republičkog zavoda za statistiku BiH. Nadležnost i poslovi Federalnog zavoda za statistiku su prvobitno uređeni Zakonom o statističkim istraživanjima u Federaciji BiH (Službene novine Federacije BiH, broj 6/95), a kasnije Zakonom o statistici u Federaciji BiH (Službene novine Federacije BiH, broj 63/2003 i 9/2009). U navedenim zakonima ne postoji ni jedna odredba, na osnovu koje se može zaključiti da Federalni zavod za statistiku naslijeđuje imovinu ili bilo kakva prava Republičkog zavoda za statistiku BiH. Pozivanje na zakone iz perioda Socijalističke Republike BiH i Republike BiH, kao osnov pravne sljedbenosti i vlasništva na imovinu Države Bosne i Hercegovine je u potpunosti neutemeljeno i netačno, jer ne postoji ni jedan važeći zakon niti odluka organa Parlamentarne ili izvršne vlasti Bosne i Hercegovine , Fedracije Bosne i Hercegovine za takavu mogućnost. To dokazuje i sam postupak uknjiženja predmetne zgrade od strane Općine stari grad u postupku “takozvane legalizacije”. U istom Rješenju ni u jednom dijelu teksta se ne navodi da je Federalni zavod za statistiku pravni sljednik Republičkog zavoda za statistiku.\nZgrada i ostala imovina bivšeg Republičkog zavoda za statistiku (prije toga Zavoda za statistiku Socijalističke Republike BiH), može biti isključivo u vlasništvu Države Bosne i Hecegovine, a kako je i bila uknjižena prije nelegalnih aktivnosti predmetnog upisa. U cilju jasnijeg sagledavanja statusa državne imovine, skrećem pažnju na slijedeće. Član 1. Ustava BiH, propisuje da Republika Bosna i Hercegovina, čije je službeno ime sada Bosna i Hercegovina nastavlja svoje pravno postojanje prema medjunarodnom pravu kao država, uz prilagodbu njezina unutarnjeg ustrojstva prema sadržanim odredbama te unutar njezinih međunarodno priznatih granica. Iz navedene odredbe Ustava BiH proizilazi da je pravni sljednik Socijalističke Republike BiH, Republika BiH koja nastavlja svoje pravno postojanje prema međunarodnom pravu kao Država Bosna i Hercegovina, što potvrđuje pravni kontinuitet pravnog poretka države. U ovom slučaju samo Država BiH, odnosno ovlaštene institucije Vijeće ministara ili Parlamentarna skupština BiH, može dati pravo korištenja predmetne zgrade.\nPostupak, odnosno način retroaktivnog upisa i pravni osnov “nelegalnog uknjiženja”dovodi u vrlo ozbiljnju sumnju u zloupotrebu položaja i službenog ovlaštenja rukovodilaca tri institucije, jer su inicirali, organizovali i dozvolili upis vlasništva na osnovu ništavnog i nepotpunog rješenja Općine stari grad u postupku “takozvane legalizacije bespravno izgrađenih objekata”. U samom obrazloženju istog Rješenja nema naveden datum i broj protokola podnosioca zahtjeva za legalizaciju. Također u dispozitivu istog Rješenja je utvrđeno da se moraju riješiti imovinski pravni odnosi. Evidentno je da imovinsko pravni odnosi nisu nikad riješeni a Općinski sud Sarajevo je omogućio uknjiženje predmetne zgrade na osnovu navedenog ništavnog Rješenja Općine stari grad. Sve gore navedene informacije mogu se provjeriti uvidom u zakone o statistici Federacije BiH, uvidom u Rješenje Općine stari grad (broj 05/4-ĆN-364-23/98 od 12.11.1998 godine), uvidom u Odluku zemiljišno-knjižnog ureda Općinskog suda Sarajevo i Zahtjeva za “takozvanu legalizaciju” Federalnog zavoda za statistiku. Također uvidom u sve ove spomenute akte, lako se može zaključiti i evidentno je organizovano i nelegalno djelovanje više nadležnih institucija u “preknjižavanju” državne imovine na Federalni zavod za statistiku.\nRjesenje Opcine stari grad\nRjesenje iz 94 godine\nZakon_o_statistici u Federacij BiH63_2016\nZakon o statististickim istrazivanjima u Federaciji BiH 5_1995\n← Korupciju na fakultetima (ni)je teško prijaviti\nNa provjeri i diplome državnih službenika →


Tribina o arhitekturi „Veliki Liman” @ KS OPENS - Kaleidoskop kulture\nTribina o arhitekturi „Veliki Liman” @ KS OPENS\n„Veliki Liman”, tribina o arhitekturi ovog kraja grada duž Dunava, predstaviće nam skrivene narative nekadašnjeg Velikog Limana, čiji prostor danas prolazi kroz transformaciju i dobija novu namenu, kao mesto na kom se susreću bogato industrijsko nasleđe grada i savremeno stvaralaštvo.\nRazgovor će se voditi uz moderiranje Vesne Farkaš, u utorak, 8. septembra u 20 sati, ispred Kulturne stanice OPENS. Svi zainteresovani tribinu mogu da prate i onlajn na sajtu Kaleidoskopa kulture.\nČućemo šta na ovu temu imaju da kaži istoričar Aleksandar Vranić iz Arhiva grada Novog Sada, akademski vajar Petar Mirković, arhitekta Dušan Stevanović i direktor Fondacije „Novi Sad 2021 – Evropska prestonica kulture”, Nemanja Milenković.\nVranić će pričati o zaboravljenom nasleđu Velikog Limana, a uz ostale govornike na tribini, publika će moći da sazna nešto više o istoriji ovog kraja grada.\nTribina se tematski naslanja na izložbu fotografija Predraga Uzelca, koja je u okviru otvaranja trećeg Kaleidoskopa kulture, a koja je provela publiku izlažući fotografije kroz skoro čitav prostor Velikog Limana, između Menze, Radionice i Čeličane, vodeći ih od objekta do objekta.\nPosted in Nedelja arhitekture, Nedelja arhitekture izdvajamo, Učesnici 2020.Tagged tribina, Veliki Liman\nPrethodni Previous post: Svečano otvaranje Kaleidoskopa kulture danas u 20:10 na Prvom programu RTV i onlajn\nSledeći Next post: Zabavni vodič kroz osnove eksperimentalnog filma tokom otvaranja Kaleidoskopa kulture


Novogradnja na Voždovcu | Koste Jovanovića 25, Beograd;\nKoste Jovanovića 25\nBroj spratova P+2+Ps\nKoste Jovanovića 25 - Vidi cenu\nU jednom od najstarijih delova Voždovca, nekada znanom kao „činovnička kolonija“, pažljivo odabrana ugaona kuća sa prostranim dvorištem, na uglu ulica Koste Jovanovića i Jošaničke, dobija novi izgled kroz projekat Urbana gradska vila KJ25. Svaki stan odlikuju elementi najvišeg kvaliteta, od alu-drvo stolarije, preko zasebnih toplotnih pumpi sa bešumnim uređajima Fan Coil, do modernih višeslojnih podnih obloga. Život će vam olakšati i unaprediti električne instalacije Oblo Living Smart Home Ready, i uživaćete u funkcionalnim rešenjima bilo da se radi o četvorosobnom stanu od 100m2 ili trosobnom stanu od 70m2, jer ih sve odlikuje odličan prostorni plan, uz obaveznu izdvojenu dnevnu i noćnu zonu.\nBroj građevinske dozvole ROP-BGDU-13064-CPI-6/2018\nUlica i broj Koste Jovanovića 25


U Srpskoj 362 slučaja virusa korona; 76 novozaraženih iz Hercegovine- 53 iz Trebinja | Trebinje Danas\nU Srpskoj 362 slučaja virusa korona; 76 novozaraženih iz Hercegovine- 53 iz Trebinja\nU posljednja 24 časa u Republici Srpskoj registrovana su 362 slučaja virusa korona. Od posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske, Univerzitetskoj bolnici u Foči i u bolnicama "Sveti Vračevi" u Bijeljini i "Sveti apostol Luka" u Doboju izvršeno je testiranje 1.100 laboratorijskih uzoraka, a virus korona potvrđen je kod 362 osobe.\nUkupan broj hospitalizovanih u Republici Srpskoj je 854, u Univerzitetskom kliničkom centru Republike Srpske 322, a u ostalim bolnicama 532.\nNa respiratoru je 66 osoba (39 u Univerzitetskom kliničkom centru Republike Srpske, 27 u ostalim bolnicama).


Sports magazin - Toyota Srbija: Promocija modela GR Supra 2.0 i C-HR 2.0 Hybrid\nOno što najviše impresionira kod GR Supre 2.0 jeste idealan balans vozila koji je identičan postignutom kod verzije 3.0. Uprkos manjoj masi od bezmalo 100 kg, koja je i jedan od razloga što se nije previše izgubilo na performansama, raspored opterećenja na osovinama ostao je idealnih 50:50. Kada se na to doda i zlatni odnos između međuosovinskog rastojanja i traga točkova (1,55), jasno je da je i GR Supra 2.0 vrhunski sportski kupe koji može da ponudi puno toga u vožnji. Dvolitarski turbo motor, uparen s osmostepenim sportskim automatikom, nudi 258 “konja” i maksimalni obrtni moment od 400 Nm, koji je dostupan u veoma širokom rasponu od 1.550 do 4.400 obrtaja u minutu. Maksimalna brzina je, kao i kod verzije 3.0, elektronski ograničena na 250km/h, a ubrzanja su i dalje veoma eksplozivna – iz stranja mirovanja do 100km/h GR Supra 2.0 stiže za samo 5,2 sekunde!\nNa srpskom tržištu dostupne su dve veoma bogato opremljene verzije Icon i Sport. GR Supra 2.0 Icon košta 58.400 EUR, dok je cena zavarijantu Sport, s adaptivnim sistemom oslanjanja, aktivnim diferencijalom i kočnicama većeg kapaciteta, 60.900 EUR.\nLansiranje osveženog C-HR-a obeleženo je limitiranom serijom 2.0 Launch Edition\nVerzija 2.0 Hybrid Dynamic Force raspolaže s kombinovanom snagom od 184 “konja”, što omogućava ubrzanje do “stotke” za samo 8,2 sekunde. Moćnije vozne karakteritike, u skladu s liderskom pozicijom u klasi na polju ekologije, prati veoma niska potrošnja goriva i emisija štetnih gasova. Toyotin krosover prosečno troši 4,0-4,3 litra na 100 km pređenog puta, dok je ugradskim uslovima tu distancu moguće preći sa samo 3,7-3,9 l. Emisija CO2 je samo 92 grama (NEDC), što znači da se uz ovaj automobil može podneti zahtev za aktuelne hibridne subvencije.


Ukrajin i Rusija: Šta je Swift i zbog čega je isključivanje ruskih banaka – BBC News na srpskom – Čivijaš Radio Šabac\nUkrajin i Rusija: Šta je Swift i zbog čega je isključivanje ruskih banaka – BBC News na srpskom\nEvropska unija, SAD, Velika Britanija i njihove saveznice odlučile su da isključe niz ruskih banki iz Swift sistema, međunarodnog sistema plaćanja koji koriste hiljade finansijskih institucija.\nOvakav potez ima za cilj da oslabi rusku bankovnu mrežu i njihov pristup sredstvima putem Swift sistema koji je ključan za nesmetanu transakciju novca širom sveta.\nŠta je Swift?\nSwift je globalna finansijska mreža koja omogućava neometan i brz transfer novca preko granica.\nU pitanju je skraćenica za Udruženje za međunarodne međubankarske finansijske telekomunikacije (Society for Worldwide Interbank Financial Telecommunication).\nOsnovan u Belgiji 1973. godine, Swift povezuje 11.000 banaka i institucija u više od 200 zemalja širom sveta.\nAli Swift nije klasična banka. Više je poput aplikacije za razmenu poruka koja obaveštava korisnike kada su njihove uplate poslate i da li su stigle.\nPutem ove mreže se dnevno pošalje više od 40 miliona poruka, dok se trilioni dolara razmenjuju između različitih kompanija i vlada država.\nViše od jedan odsto tih poruka uključuje transakcije Rusije.\nU čijem je vlasništvu i ko kontroliše Swift?\nSwift su oformile američke i evropske banke kako bi izbegle scenario u kom samo jedna institucija razvija sistem i drži monopol.\nMreža je sada u zajedničkom vlasništvu više od 2.000 banaka i finansijskih institucija.\nNjen rad nadgleda Narodna banka Belgije, u saradnji sa vodećim centralnim bankama širom sveta – uključujući i Federalne rezerve SAD i Banku Engleske.\nSwift omogućuje članovima bezbedne međunarodne transakcije i ne bi trebalo da zauzima strane u sporovima.\nMeđutim, Iran je isključen iz Swift sistema 2012. godine u okviru sankcija zbog nuklearnog programa.\nTime je izgubio skoro polovinu prihoda od izvoza nafte i oko 30 odsto od spoljne trgovine.\nSwift nema nikakav uticaj na sankcije i odluke o njihovom uvođenju donose isključivo vlade država.\nKako će isključivanje iz Swift sistema uticati na Rusiju?\nU ovom trenutku nije poznato koje banke će biti isključene iz Swift mreže.\nPreciznije informacije se očekuju u narednim danima.\nEvropska unija, SAD, Britanija i druge države navode da bi ovakav potez bio „garancija da će ove banke biti isključene iz međunarodnog sistema plaćanja i time im onemogućiti da posluju globalno“.\nCilj je da se ruskim kompanijama onemogući pristup brzim i lakim transakcijama koje pruža Swift.\nTransakcije za vredne energente i poljoprivredne proizvode će umnogome biti poremećene.\nBanke će morati da obavljaju transakcije direktno jedna sa drugom, što će dovesti do odlaganja, dodatnih troškova, i na kraju smanjenja prihoda ruske vlade.\nRusiji je već jednom prećeno isključivanjem iz Swift mreže – 2014. godine kada je anektiran Krim.\nRusija je izjavila da bi takav potez bio ravan objavi rata.\nZapadne zemlje su na kraju odustale od tog poteza, ali pretnja je naterala Rusiju da razvije sopstveni sistem za transfer novca izvan granica.\nKako bi se pripremila za takvu vrstu sankcija, Rusija je kreirala Nacionalni sistem platnih kartica, poznatiji kao Mir, kako bi lakše obrađivala plaćanje karticama.\nMeđutim, mali broj stranih država trenutno koristi taj sistem.\nZbog čega je Zapad podeljen po pitanju Swift sistema?\nPojedine države – poput Nemačke, Francuske i Italije – nisu bile voljne da preduzmu akcije po pitanju isključivanja Rusije iz Swift mreže.\nEvropska unija najveće količine nafte i prirodnog gase nabavlja upravo iz Rusije, i ne bi bilo lako pronaći novog dobavljača.\nKako cene energenata već skaču, mnoge države gledaju da izbegnu veće probleme na tom polju.\nKompanije kojima Rusija duguje novac bi morale da nađu drugi način da budu plaćene. Rizik od međunarodnog bankarskog haosa je prevelik, tvrde pojedini.\nAleksej Kudrin, bivši ruski ministar finansija, tvrdi da bi isključivanje iz Swift sistema moglo da umanji rusku privredu za pet odsto.\nAli postoje sumnje u dugoročne posledice po rusku privredu.\nRuske banke bi mogle da nađu način da obavljaju transakcije putem država koje joj nisu uvele sankcije, poput Kine, koja takođe ima sopstveni sistem plaćanja.\nPogledajte video o pozadini sukoba Rusije i Ukrajine


Putin pohvalio ulogu Hezbollaha u libanonskoj politici - Otpor\nRuski predsjednik Vladimir Putin pridao je važnost pokretu otpora te ulogu Hezbollaha u političkoj sferi Libanona.\n“Vrlo dobro znam da različiti ljudi u različitim zemljama zauzimaju različite stavove o Hezbollahu”, rekao je šef ruske države u četvrtak na kraju sastanka Diskusionog kluba Valdai održanog u ruskom ljetovalištu Sočiju.\n“Hezbollah je značajna politička snaga u Libanou”, rekao je on u pogledu ruskog stanovišta.\nPutin je napomenuo da Rusija “praktično komunicira sa svim političkim snagama u Libanu i da će to nastaviti činiti”.\n“U Rusiji su potpuno zabrinuti pronalaženjem zajedničkog osnova za sporazum između libanonskih stranaka bez borbe”, rekao je on, dodajući: “Radimo sa svim Libanoncima na sprečavanju krvoprolića”.\n“Ne možemo komentirati političke procese vezane za libanonsko pravosuđe”, rekao je Putin o sudskom procesu koji se odnosio na tragediju.\nOn je, međutim, izjavio da je “katastrofa u eksploziji luke u Bejrutu povezana sa željom nekih da ostvare finansijske dobitke prodajom gnojiva po povoljnijim cijenama”.


Pogled na severni deo Kosovske Mitrovice i Crkvu Sv. Dimitrija, arhiv, foto: Ricki Green\nPredstavnici zvanične Prištine kažu da se usvajanjem rezolucije Srbije stvorila osnova za pozitivni pristup razgovorima između Prištine i Beograda, te navode da će se vreme razgovora i ostala pitanja diskutovati unutar kosovski institucija, kao i sa SAD-om i EU.\nZamenik premijera Kosova Hajredin Kuqi sastao se u petak sa šefom delegacije za Jugoistočnu Evropu u Evropskom parlamentu Eduardom Kukanom i tom prilikom izjavio da Vlada Kosova pozdravlja usvajanje rezolucije na Generalnoj skupštini UN-a te da to predstavlja političku legitimnost mišljenja MSP. On je takođe pozdravio i angažovanje SAD i EU oko rezolucije.\n“Smatram da Rezolucija odražava potpunu spremnost za poštovanje MSP, što znači, da je stvorila potpunu osnovu za pozitivni pristup razgovorima, a to podrazumeva razgovor između dve suverene države i razgovor sa međundržavnim karakterom. Mislim da ćemo u ovom pravcu biti jasni, dok vreme razgovora i ostala pitanja diskutovaćemo unutar kosovskih institucija a posebno\n"Važnost ove rezolucije je da sada oba partnera imaju osnovu i mogućnost da se angažuju za razgovore, koji će u dugoročnom planu stvoriti normalnu situaciju u ovom regionu", ocenio je šef delegacije za Jugoistočnu Evropu u Evropskom parlamentu Eduard Kukan.\nsa našim partnerima, SAD i EU”, kazao je Kuqi.\nŠef delegacije za Jugoistočnu Evropu u Evropskom parlamentu Eduard Kukan rekao je nakon sastanka sa zamenikom premijera Kosova da sada i Kosovo i Srbija imaju osnovu za pokretanje razgovora, što će normalizovati situaciju na terenu.\n“Pričamo o dijalogu između Beograda i Prištine, o pitanjima koja bi pomogla da se stvore uslovi, koji bi bili profitabilni za obe države i što bi stvorilo atmosferu za veću stabilnost i pozitivna dešavanja na Balkanu. Važnost ove rezolucije je da sada oba partnera imaju osnovu i mogućnost da se angažuju za razgovore, koji će u dugoročnom planu stvoriti normalnu situaciju u ovom regionu”, kazao je Kukan.\nBudući da na Kosovu naglašavaju da će se sa Srbijom razgovarati u svojstvu dveju nezavisnih država, a Beograd ponavlja da neće priznati Kosovo, kosovski analitičar Arben Qirezi smatra da je najbolje da je za pripremu razgovora između Beograda i Srbije zadužena Evropska unija.\n“Sam sadržaj rezolucije govori o procesu koji ima za cilj izgradnju saradnje između dve zemlje, uz posredovanje EU, kako bi se situacija u ovom delu Evrope stabilizovala i kako bi se region pripremio za jedan ozbiljniji proces evropskih integracija”, kaže Qirezi.\nOn poručuje da Priština u međuvremenu treba da odredi agendu za razgovore i da je imponuje Briselu, ali i da nastavi sa naporima da poveća broj priznanja nezavisnosti Kosova.\nPoraz režima u Srbiji\nReakcije kosovskih Srba povodom usvajanje modifikovane rezolucije o Kosovu razlikuju se južno i severno od Ibra, što se i očekivalo.\nMilan Ivanović, jedan od lidera Srba na severu Kosova, smatra da usvajanje modifikovane rezolucije Srbije o Kosovu predstavlja još jedan poraz aktuelne vlade što pogoršava položaj Srba na Kosovu.\n“Ova rezolucija znači jedan novi poraz politike aktuelnog režima po pitanju Kosova i Metohije, i to je već kontinuitet tih poraza. Nama je to jasno već u dužem periodu, jer postojeća vlast već dve i po godine ne preduzima korake da bi sprovela nekada jedinstvenu, utvrđenu politiku prema Kosovu. Ovo je veliki neuspeh, težak poraz i drastično pogoršava položaj Srba na Kosovu i Metohiji. Razgovori o statusu Kosova prelaze na razgovore o statusu Srba”, kazao je Ivanović.\nMilan Ivanović, arhiv\nMomir Kasalović, predsednik Izvršnog odbora Srpskog nacionalnog veća kaže da usvojena rezolucija Srbije o Kosovu klasičan čin izdaje aktuelne vlasti te najavljuje da će pomoć potražiti kod ruskog ambasadora tako što će zatražiti od njega da se u severnom delu Mitrovice otvori ruski konzulat.\n“Ovakav poraz Srbiji ne bi dopustila država koja je u pravom smislu te reči suverena. Ovo nije bila reakcija suverene države. Ovakvu izdaju zaista nismo očekivali. Hoću da istaknem da ćemo otići do ambasadora Ruske federacije i od njega zatražiti da se u severnom delu Kosovske Mitrovici otvori konzulat koji će biti u okviru Ambasade Ruske federacije u Beogradu”, rekao je Kasalović.\nNegativno mišljenje o aktuelnoj vladi u Srbiji imaju i pojedini građani severnog dela Mitrovice. Radivoje Negojević kaže da se oseća razočarano prema Beogradu što je dozvolio da mu države Kvinta i SAD kroje spoljašnu politiku.\n“Osećam se postiđeno, posramljeno ali bez malodušnosti. Istovremeno sam i razočaran količinom snishodljivosti vlasti u Beogradu koja je dozvolila da joj Kvinta i SAD kroje spoljnu politiku i koja je dozvolila da je zaista iskreni saveznici kao što su Kina, Rusija i Indija i druge velike sile koje su pružale punu podršku Rezoluciji 1244, te su države obrukane. Srbija je izdala te države”, kaže Negojević.\nZa Tatjanu Vujisić, usvajanje rezolucije neće promeniti puno toga na terenu.\n“Ovo ništa neće promeniti u životu ni Srba ni Albanaca na Kosovu. Kosovo će i dalje kao region, za\n"Ovo sada je obaveza Beograda da napravi balansirani stav i odnos prema svim Srbima na prostorima Kosova i Metohije. Srbi na Kosovu će iz ovoga izvući i te kakve povoljnosti, odnosno poboljšanje svoje situacije na ovim prostorima", smatra jedan od lidera Srba sa centralnog Kosova Ranđel Nojkić.\nmene nije država, imati najveću stopu nezaposlenosti, i dalje će mladi ljudi biti bez posla, tako da sve ovo što se dešava ne vidim da je poraz Srbije. Moj lični stav je da je Priština ovoliko dobro prihvatila ovu rezoluciju zbog svoje javnosti, iz prostog razloga što će EU od Prištine u narednim mesecima tražiti da srpskoj zajednici na Kosovu da mnogo veća prava nego što je do sad dala”, smatra Vujisić.\nA sa druge strane, jedan od lidera Srba iz centralnog Kosova, Ranđel Nojkić, smatra da je Beograd napokon napravio jedan pravi potez, s obzirom da se usaglasio sa zemljama članicama EU i sobzirom da je na taj način otvoren put za dalji dijalog i za rešavanje mnogih problema koji se tiču Srba na Kosovu.\nNojkić smatra da se Beograd nikako ne bi trebao smatrati gubitnikom jer je na ovaj način ipak dobio saglasnost svih zemalja.\n“Smatram da oni koji danas govore iz Beograda ili iz severnog dela Kosova da je Srbija gubitnik, oni imaju svoj stav takav pre svega što smatraju sebe gubitnicima, jer su u ovakvoj situaciji bili u povlašćenoj poziciji na štetu Srba sa južne strane Ibra, a ovo sada je obaveza Beograda da napravi balansirani stav i odnos prema svim Srbima na prostorima Kosova i Metohije. Srbi na Kosovu će iz ovoga izvući i te kakve povoljnosti, odnosno poboljšanje svoje situacije na ovim prostorima”, kaže Nojkić.


Na panelu "U Nemačku i nazad" u okviru konferencije "Zapadni Balkan i nemačka privreda" koja je održana u Beogradu, Medler je rekla da je tržište rada u Nemačkoj apsolutno ispražnjeno u određenim regijama.\n"Nemačkoj privredi je potrebna kvalifikovana radna snaga i zato otvara tržište rada i van EU", kaže Medler, povodom novog nemačkog Zakona o useljavanju stručne radne snage, koji će početi da se primenjuje 1. marta 2020. godine. Taj zakon je, dodaje, i politički signal da je Nemačka i dalje otvorena za migrante iz čitavog sveta koji su kvalifikovani.\nJedna od novina zakona je da se ukida ispit prednosti, koji je podrazumevao da se pre svakog zapošljavanja stručnjaka iz zemalja van EU zaposli domaći kadar, a kako je navela Medler, kvalifikovana migracija se odnosi na sva zanimanja, a ne samo na visokoobrazovani kadar.\n"Onaj ko donosi neakademsku kvalifikaciju mora da dokaže da ima obrazovanje koje je jednako dualnom obrazovanju. Tamo gde to ne postoji, proširili smo mogućnost da u Nemačkoj steknu dodatnu kvalifikaciju koja će onda biti izjednačena sa domaćim kvalifikacijama", rekla je Medler i navela da zakon ničemu ne služi ako su komplikovani postupci za izdavanje viza i ako predugo traju.\n"Zato smo pojednostavili procese, ubrzali postupak za stručnu radnu snagu", kaže Medler.\n"Naš cilj je da tim promenama olakšamo pristup i brže radimo ceo postupak podnošenja zahteva za vizu. Imaćemo više osoblja od leta kako bismo mogli da obrađujemo veći broj zahteva", rekla je Post-Berger.


Nastavno osoblje Fakulteta elektrotehnike, računarstva i informatike u Mariboru dobilo nagrade za naprednu predavačku praksu ·\n2ТМ > Obrazovanje > Nastavno osoblje Fakulteta elektrotehnike, računarstva i informatike u Mariboru dobilo nagrade za naprednu predavačku praksu\nNajava kulturnih događaja za period od 7. 1. – 13. 1. 2019 Aktuelni poslovi za studente\nNastavno osoblje Fakulteta elektrotehnike, računarstva i informatike u Mariboru dobilo nagrade za naprednu predavačku praksu\nNastavno osoblje Fakulteta FERI u Mariboru je u toku okruglog stola predstavila svoje iskustvo uvođenja igrifikacije[*] u predavanju kompleksnih informacionih rešenja. Događaj je organizovao Centar za podršku učenju Univerziteta u Mariboru, otvoren u okviru projekta Didakt.UM.\nPrezentacija dr Marjana Herička ocenjena je od strane učesnika kao najefektivniji primer uvođenja informaciono-komunikacionih tehnologija i savremene prakse u pedagoški proces.\nU toku prezentacije predstavljeno je dvogodišnje iskustvo korištenja poslovne igre-simulatora ERPsim u okviru predmeta Kompleksna informaciona rešenja, koji se predaje na master programu Informatika i komunikacione tehnologije. Rezultati pokazuju da je upoznavanje i upotreba SAP ERP pomoću igrifikacije odlično prihvaćena kod studenata, povećava njihovu zainteresovanost i učešće u samom procesu učenja, a poboljšava i rezultate.\nDato iskustvo saradnici Instituta za informatiku su predstavili i na 10.Međunarodnoj konferenciji DAMSS 2019 – Data Analysis Methods for Software Systems (Metoda analize podataka za softverske sisteme), gde su dobili nagradu za najbolji poster (Best Poster Award) pod nazivom „Gamification for Engaging IT students in the ERP Course: A Case Study“ (Igrifikacija za uključivanje studenata informatike u kurs ERP: tematsko istraživanje).\nIgrifikacija – upotreba načina razmišljanja uobičajenih za igricu i mehanizme igrice u neigračkim procesima, sa ciljem privlačenja korisnika za njihovo učešće u rešavanju određenih praktičnih problema, korištenju proizvoda i usluga.


Svetske premijere na Berlinalu – Nadlanu.com\nSvetske premijere na Berlinalu\nBERLIN, 20. januara 2010. (Beta-AP) - Novi filmovi američkih režisera Noe Baumbaha i Nikol Holofcener biće prikazani na ovogodišnjem međunarodnom filmskom festivalu u Berlinu, saopštili su organizatori.\nNa programu 60. Berlinala je svetska premijera Baumbahovog filma "Greenberg", sa Benom Stilerom u jednoj od glavnih uloga. Baumbah je režiser i scenarista filma "Lignja i kit" iz 2005. U Berlinu će premijerno biti prikazan i film "Please Give" Nikol Holofcener, kao i ostvarenje "Howl" Roba Epstajna i Džefrija Fridmana.\nOrganizatori su najavili da je na festivalskom programu i svetska premijera filma "Mammuth" Francuza Benoaa Delpina, sa Žerarom Deparđeom u glavnoj ulozi. Ovogodišnji filmski festival u Berlinu trajaće od 11. do 21. februara.


Helsinški odbor za ljudska prava u Srbiji protiv „Politike“ - Savet za štampu\nHelsinški odbor za ljudska prava u Srbiji protiv „Politike“\nNa osnovu članova 22. i 24. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Zoran Ivošević, Tamara Skrozza, Filip Švarm, Petar Jeremić, Stojan Marković, Božo Prelević i Vlado Mareš, na sednici održanoj 12.12.2013. godine, većinom glasova\nTekstovima „Dobri prijatelji idu na sud“ i „Nije jasno o čemu će svedočiti Sonja Biserko“, objavljenim 13. i 24. novembra 2013. godine u štampanom i onlajn izdanju, dnevni list „Politika“ nije prekršio odredbe Kodeksa novinara Srbije.\nHelsinški odbor za ljudska prava, uz saglasnost Sonje Biserko, podneo je žalbu zbog komentara objavljenog 13. novembra u kojem je, kako je navedeno, objavljeno ime Sonje Biserko kao potencijalnog svedoka Hrvatske u sporu sa Srbijom pred Međunarodnim sudom pravde. Po oceni podnosioca žalbe, to je „protivno međunarodnopravnim uzusima i praksi da se imena svedoka u međudržavnim sporovima čuvaju kao tajna kako im ne bi bila ugrožena bezbednost“, a sporni komentar je zapravo i pokrenuo medijsku kampanju protiv Sonje Biserko. Podnosilac žalbe naveo je i da je u intervjuu koji je „Politici“ dao „“Tibor Varadi 24. novembra, tendenciozno izvučen naslov „Nije jasno o čemu će svedočiti Sonja Biserko“. Ovim je, po mišljenju Helsinškog odbora za ljudska prava, prekršen odeljak Kodeksa novinara koji se odnosi na odgovornost novinara, odnosno na to da odgovornost čitaocima, novinar ne sme da podredi interesima drugih, a posebno izdavača, vlade i drugih državnih organa, kao i da se mora suprotstaviti svima koji krše ljudska prava i zalažu se za bilo koju vrstu diskriminacije, govor mržnje i podsticanje nasilja.\nU odgovoru redakcije „Politike“ na žalbu navodi se da je vest o svedočenju Sonje Biserko koja je objavljena u komentaru, javnosti već bila poznata, jer je dan ranije to objavio „Blic“, a preneli su i drugi medij. Osim toga, u Statutu Međunarodnog suda ne stoji zabrana objavljivanja takve informacije, a sudski spor je otvoren za javnost. „Takođe međunarodnopravni uzusi mogu da se odnose samo na države učesnice spora, odnosno na njihove pravne timove, a ne i na medije“, ističe se u odgovoru. „Politika“ takođe objašnjava da je naslov autorizovanog intervjua sa Tiborom Varadijem u duhu onoga što je rekao, jer je on naveo razloge zbog kojih bi se, po njegovom mišljenju, „moglo postaviti pitanje relevantnosti njenog svedočenja“.\nVećina članova Komisije smatrala je da objavljivanje imena potencijalnog svedoka ne predstavlja kršenje Kodeksa, kao i da postoji interes javnosti da se znaju detalji spora koji Hrvatska vodi protiv Srbije pred Međunarodnim sudom pravde. Takođe, kako je ocenjeno, naslov intervjua odgovara onome što je sagovornik rekao, sam intervju je vrlo informativan, i ne samo da ne postiče na mržnju i diskrinimaciju, nego, u izvesnoj meri i smiruje situaciju. Ni u jednom od dva sporna teksta Komisija nije pronašla elemente diskriminacije zasnovne na političkom i drugom mišljenju, na šta je ukazao podnosilac žalbe, niti je mogla da zaključi da list vodi kampanju protiv Sonje Biserko. Jedan član Komisije smatrao jeda „Politika“ jeste prekršila Kodeks.\nKomisija je, tako, sa šest glasova „za“ i jednim „protiv“ odlučila da „Politika“ objavljivanjem spornih tekstova nije prekršila Kodeks novinara Srbije.


Džaja ostavio Piksiju tim od 30 miliona – Nadlanu.com\nDžaja ostavio Piksiju tim od 30 miliona\nObjavljeno 27. nov 2012. / 11:12:09\nPrema tvrdnji Milana Vujina, nekadašnjeg potpredsednika Crvene zvezde, tadašnja uprava prepustila je novom rukovodstvu na čelu s Draganom Stojkovićem Zvezdu bez dugovanja i s formiranom ekipom vrednom preko 30 miliona evra!\n“Nikome ništa nismo dugovali, bio je samo kredit kod banke. Osim po tom osnovu, nismo imali ni dinar bilo kakvih drugih zaduženja i Draganu Stojkoviću i njegovoj upravi ostavili smo apsolutno pozitivno stanje računa”, rekao je Vujin u intervjuu za Večernje novosti.\nOn takođe podseća da je po odlasku Dragana Džajića sa mesta predsednika na Marakani ostao oformljen tim, predvođen Jankovićem, Bastom, Milovanovićem, Perovićem…\n“Svi oni imali su važeće ugovore na još tri ili četiri godine. Uopšte nije bilo potrebe da se taj tim prodaje, mi smo imali strategiju kako i kada će moći da odlaze. Vrednost tog tima iznosila je više od 30 miliona evra, a svi dobro znamo da su svi otišli u vrhunske evropske klubove”, istakao je Vujin, a zatim nastavio o informacijama vezanim za raznorazne pozajmice:\n“Crvena zvezda se i u vreme dok sam ja bio u klubu izdržavala od prodaje igrača, ali to nije bio jedini izvor prihoda. Novac je zarađivan i od sponzora, kroz reklame… Mi nismo pozajmljivali novac ni od koga, to odgovorno tvrdim. Zvezda je imala samo bankarski kredit i ništa drugo. Pozajmice su vrlo problematične i postavlja se pitanje po kojim osnovama neko posle može da ih naplati. Jer, sve što uđe u klub kao prihod ne može da se deli međusobno, već samo može da se troši na tekuće obaveze kluba”, odgovorio je Vujin.\ndragan džajićdragan stojković piksifk crvena zvezdafudbal\nUhapšeno 18 osoba zbog SMS prevare u nagradnim igrama\nSamo na Kubi: Balerine od 150 kilograma


Zaposleni u automobilskoj industriji ne bi trebalo da strahuju da će im posao preoteti roboti, bar ne za sada, jer najnoviji podaci ukazuju na skok broja zaposlenih u toj industriji proteklih godina, poručuje njujorška agencija Blumberg.\nUkupno gledano, te kompanije imaju 3,1 milion zaposlenih, ili 11 odsto više nego pre četiri godine, pokazuju podaci.\nProizvođači automobila u Kini i na drugim tržištima u usponu, koja beleže najveći rast, daju prednost ljudskom radu jer to zahteva manje ulaganja unapred, kaže Stiv Men, analitičar u Blumberg intelidžensu u Hong Kongu.\nTrojka kineskih proizvođača automobila, SAIC Motor Korp., Dongfeng Motor Grup i BYD Co. - u kojem je Voren Bafet glavni investitor - povećala je broj zaposlenih za najmanje 24 posto, a Folksvagen za 12 odsto u tom periodu.\nSamo su DŽeneral motors i Nisan smanjili broj zaposlenih - GM za 18 odsto na 180.000, a japanski Nisan za 2,8 odsto na 139.000 radnika.


Veliki problem: Hakeri prodali izvorni kod za Cyberpunk 2077 - BIGportal.ba\n24 Februara, 2021 24 Februara, 2021 021\nNedavno je na studio CD Projekt Red, tvorce video-igre Cyberpunk 2077, izvršen hakerski napad. Tada su sajber-kriminalci pretili da će, ukoliko se ne ispune njihovi zahtevi, prodati izvorni kod za CP2077, a čini se da je do toga zaista i došlo.\nNaime, oni su organizovali aukciju na jednom hakerskom forumu, ali su je ubrzo obrisali jer su navodno prihvatili ponudu koja je došla sa neke druge strane. Početna cena na aukciji bila je milion dolara, a ko je želeo, imao je opciju da odmah kupi izvorni kod Cyberpunka 2077 za sedam miliona.\nJoš uvek je nejasno ko je kupio izvorni kod, za koliko novca i šta planira sa njim da uradi, prenosi Engadget.\nPodsetimo, hakeri koji su “upali” u sistem poljske kompanije CDPR ukrali su izvorne kodove za nekoliko video-igara, kao i pravne i finansijske dokumente. Postavili su rok u kom je neophodno da im se čelnici kompanije jave, ali ovi to nisu učinili.


Pre svega: Skuplji pasoš, registracija i saobraćajna dozvola\nSkuplji pasoš, registracija i saobraćajna dozvola\nZa pasoš će vam trebati 3.600 dinara, za vozačku dozvolu 876, a za saobraćajnu 1.314 dinara. U slučaju da su građani pre stupanja na snagu te Uredbe uplatili iznos od 2.000 dinara za cenu obrasca pasoša, MUP će priznati uplatu.\nUredbom o izmenama i dopunama Uredbe o ceni obrasca putnih isprava i vize i troškovima dostavljanja pasoša preko diplomatskog ili konzularnog predstavništva Srbije, čija je primena počela od srede 10. aprila, predviđena je nova cena obrasca pasoša u iznosu od 3.600,00 dinara.\nIznos od 3.000 dinara uplaćuje se na račun Narodne banke Srbije - Zavoda za izradu novčanica i kovanog novca, a 600 dinara na račun budžeta Republike Srbije, stoji u saopštenju.\nU slučaju da su građani pre stupanja na snagu te Uredbe uplatili iznos od 2.000 dinara za cenu obrasca pasoša, MUP će priznati uplatu, s tim što je neophodna doplata do nove cene, s obzirom da se za važnost uplate računa trenutak podnošenja zahteva, dodaje se u saopštenju.\nTakođe, Uredbom o izmenama Uredbe o visini naknada za usluge koje pruža MUP Srbije, koja stupa na snagu 13. aprila, izmenjene su naknade troškova registracije vozila.\nNaknada za izdavanje vozačke dozvole biće 876,00 dinara, a saobraćajne dozvole 1.314,00 dinara, dodaje se u saopštenju.


Sportske.net - Lajović za Sportske.net - "Želim da postanem bolji teniser"\nLajović za Sportske.net - "Želim da postanem bolji teniser"\nDušan Lajović se vratio sa turneje po Latinskoj Americi sa novim poenima u džepu i još bitnije iskustvom igranja na ATP turnirima.\nDušaj Lajović je već dve sezone na granici ulaska u vrh svetskog tenisa. Stigao je do 137. mesta na ATP listi u avgustu prošle godine, a nakon Australijan opena i turneje po Latinskoj Americi ponovo su stigli i bolji rezultati. Proteklog meseca je odigrao više mečeva u glavnom žrebu ATP turnira nego čitave prošle godine, svakako dragoceno iskustvo.\nU Čileu, Argentini i Meksiku stigao je do glavnog žreba. Iako se čini da je posebno u Čileu mogao i više, dobro je igrao i u mečevima prvog kola protiv igrača iz top 50 mogao da testira gde se trenutno nalazi. I po rezultatu i po igri je jasno da je blizu, nedostaje malo iskustva i samopouzdanja u ključnim trenucima.\n"Zadovoljan sam kako sam počeo sezonu, iako sam par mečeva izgubio koje sam imao u šaci. Generalno sam zadovoljan igrom, pogotovo što sam u pripremnom periodu menjao neke stvari u igri i to funkcioniše za sada" - rekao nam je Dušan po povratku iz Meksika.\nŠta čeka Dušana, kakvi su planovi?\n"Sad mi je u planu da igram uglavnom čelendžere, ali i poneki ATP na šljaci u Evropi i da skupim što više poena do Pariza. Ulazak u prvih 100 do kraja sezone bi svakako bio uspeh, ali pre svega radim na tome da postanem bolji teniser i nadam se da će sa tim doći i rang" - iznosi četvrti reket Srbije svoje planove za naredni period.\nLajović ove nedelje odmara, a zatim ga čeka čelendžer u Sarajevu gde brani četvrtfinale od prošle godine. Do kvalifikacija za Roland Garos Lajović brani oko 90 poena.\nOd ponedeljka će biti 152. na svetu.


VLADIKA JOANIKIJE DEMANTOVAO KRIVOKAPIĆA: Tražio sam da potpiše Temeljni ugovor, a ne da se meša u izbor mitropolita – UDARNA VEST . rs\n„Ja sam od premijera Crne Gore, zahtevao da realizuje svoje obećanje i potpiše Temeljni ugovor sa SPC, a ne da se meša u izbor mitropolita Crnogorsko – primorskog, što je u isključivoj nadležnosti Svetog Arhijerejskog Sabora SPC. Takođe je apsurdan predlog gospodina Krivokapića da se Temeljni ugovor potpiše 30. oktobra, što ja svojevrstan politički manevar i ne može se podvesti pod dobronameran gest koji bi vodio smirivanju dugotrajnih tenzija, čije je rešavanje bilo ključni prioritet Krivokapićeve vlade“ – rekao je za IN4S vladika Joanikije.\nKako nezvanično saznajemo Krivokapić se pravdao da potpisivanje „koče“ Abazović i Bečić te da će ukoliko potpiše ugovor ugroziti stabilnost vlade, čiji opstanak posle ovog skandala, je pod velikim znakom pitanja.\nUmesto da sa patrijarhom potpiše Temeljni ugovor, premijer Krivokapić je dao sebi za pravo da se upliće u unutrašnja pitanja SPC insistirajući da je vladika Joanikije jedini prihvatljivi kandidat za upražnjeno mesto mitropolita Crnogorsko- primorskog.\n„Ovakvo ponašanje, premijera Krivokapića, samo je medveđa usluga vladiki Joanikiju i to u trenutku kada je bilo sve usaglašeno i sada je već izvesno daće se izbor episkopa na upražnjenim eparhijama prolongirati za jesenje zasedanje“, tvrdi izvor iz Srpske patrijaršije.\ncrnagora, srpskapravoslavnacrkva, vladikaJoanikije, Zdravkokrivokapic\nNEZAPAMĆENI HAOS U ZADRUZI! ISPLIVAO DOKAZ O NATAŠI I FRANU: Paula pobesnela kao nikad pre, obrušila se na OBOJE i poručila JEDNO\nISKEŠIRALA STAN S POGLEDOM NA BOSFOR, SOBA JOJ SVA U STAKLU! Emina Jahović uživa u samom LUKSUZU, a evo šta joj je sad FETIŠ


Treći memorijalni kuglaški turnir „Spasoje Joković“ – RADIO TELEVIZIJA BOR\nTreći memorijalni kuglaški turnir „Spasoje Joković“\nBOR – U sećanje na osnivača kluba i vrhunskog slepog sportiste Srbije Spasoja Jokovića, Klub za sport i rekreaciju invalida u Boru organizovao je treći memorijalni turnir u kuglanju za osobe sa invaliditetom. Domaćem timu, koji je u ovom sportu nastavio da postiže vrhunske rezultate i osvaja medalje na državnim prvenstvima priključili su se takođe jaka ekipa Jagodine, prijateljski komšijski klub iz Negotina, a Bor je na turniru zastupala i mešovita ekipa osoba sa invaliditetom.\n„Naš je osnovni cilj i zadatak bio, kada smo rešili da krenemo sa memorijalnim turnirom, da ovaj turnir zaista dugo i traje. Iz prostog razloga što cela sportska javnost u Boru zna ko je Spasoje Joković. Mi konstantno ostvarujemo, svake godine, relativno dobre rezultate, a kada je kuglanje u pitanju, tu očigledno stavljamo akcenat. Imamo izuzetno dobru ekipu, koja na državnom prvenstvu ima dobre rezultate i sa državnih takmičenja se vraćamo najmanje sa medaljom u pojedinačnoj konkurenciji“, kaže Jovica Stojanović, predsednik Kluba za sport i rekreaciju invalida u Boru.\nOsim lokalne samouprave i Sportskog saveza invalida Srbije, kojima je održavanje memorijalnog turnira u Boru u godišnjem kalendaru planiranih aktivnosti, turnir „Spasoje Joković“ u Boru ove godine su podržali ministarstvo rada, zapošljavanja i socijalne politike, kao i borska fabrika za profesionalnu rehabilitaciju osoba sa invaliditetom D.O.O. „Lak žica“, koja je Klubu za sport i rekreaciju invalida pomogla i u obezbeđivanju prostorija i uslova za rad.\nA zbog kvara u kuglani, zapravo nemogućnosti da se na tržištu pronađe neophodni deo zastarelog mehanizma u jednoj od četiri kuglaških staza, borski kuglaški klub Bakar odigrao je prvenstvenu utakmicu sa ekipom Čaira u gostima, u Nišu. U meču u kome su oborili 131 čunj više od rivala, Borani su ispustili pobedu u poslednjoj seriji, pa je meč završen nerešeno 4:4. I četvrti put, najbolji učinak imao je Goran Tasić, koji je oborio 538 čunjeva.\n[iframe frameborder=“0″ width=“480″ height=“270″ src=“//www.dailymotion.com/embed/video/x38hdof“ allowfullscreen ]\nTreći memorijalni kuglaški turnir „Spasoje… by rtvbor\nTags: kuglanje, sport\nPrevious Fudbaleri Bora, rukometašice i rukometaši kod kuće\nNext Šahisti Bakra u borbi za viši rang


"Nasa Borba" - Dileri ne prodaju devize\nCRNO DEVIZNO TRZISTE RACUNA NA POSKUPLJENJE BENZINA\nDileri ne prodaju devize\nBeograd, Beta. - Preprodavci deviza u jugoslovenskim gradovima izgleda da iscekuju veci pad dinara, jer ili se ustrucavaju od prodaje deviza, ili drasticno povecavaju razliku izmedju kupovnog i prodajnog kursa. Ulicni preprodavci nemacku marku placaju od 6,3 (u Beogradu) do 6,5 dinara (u Kragujevcu), a, kada uopste hoce da je prodaju, traze 6,7-6,8 dinara.\nDileri koji opsluzuju beogradske firme i barataju vecim iznosima, devize samo otkupljuju, po kursu od 6,4 dinara za marku. Prema njihovoj proceni, sadasnji pad dinara zaustavice se na kursu od oko devet za marku.\n“Benzin ce uskoro da poskupi na devet dinara za litar... kurs se uvek tako ravna - promenis marku da kupis litar benzina", rekao je Beti jedan od “mobilnih" dilera. On nije rekao odakle mu informacija o navodnom poskupljenju goriva, niti kada se to poskupljenje tacno ocekuje.


Srbija – Strana 98 – Info Centar Juga\nMinistarstvo državne uprave i lokalne samouprave je pokrenulo postupak kontrole sprovođenja Odluke o maksimalnom broju zaposlenih u javnom sektoru i upozorilo da je ostalo još desetak dana da se ona sprovede. Ministarstvo je upozorilo korisnike javnih sredstava da će se strogo kontrolisati sprovođenje Odluke, navedeno je u saopštenju. Ministarstvo će, „budući da je ostalo još desetak […]\nVučić: Izbori mogući 24. aprila!\nPremijer Aleksandar Vučić rekao je da bi 24. aprila, kako se spekuliše, mogli da budu održani vanredni parlamentarni, pokrajinski i lokalni izbori. Vučić je novinarima u Beogradu, nakon svečanosti povodom početka radova na izgradnji mosta preko Save kod Ostružnice, rekao da 24. april „nije nerealan“ datum za održavanje izbora na svim nivoima. „Ujedinjenje opozicije ne […]\nDanas isplata socijalne pomoći i dečjeg dodatka\nMinistarstvo za rad, zapošljavanje, boračka i socijalna pitanja Vlade Republike Srbije saopštilo je danas da isplata novčane socijalne pomoći, posebne novčane naknade (po Zakonu o socijalnoj zaštiti) i naknade za izdržavanje lica na porodičnom smeštaju za decembar 2015. godine počinje u sredu, 20. januara. U saopštenju se navodi da će istog dana početi isplata i […]\nBogojavljanje je jedan od petnaest najvećih hrišćanskih praznika, koji predstavlja objavljivanje Bogočoveka i uvođenje Hrista u mesijansku misiju. Toga dana se, prema Bibliji, posle krštenja Isusa Hrista u reci Jordan, koje je obavio Jovan Krstitelj, Sveti Duh u vidu goluba spustio na rame Isusovo i začuo se glas Boga Oca s neba. Tako se Bog […]\nStarokalendarske pravoslavne crkve današnji dan, 18. januar, nazivaju Krstovdanom (zimskim), koji zapravo nije praznik, on predstavlja samo navečerje Bogojavljenja. Posti se strogo, prvi put posle Božića, jer je do ovog dana bilo razrešenje zbog velikog praznika. Kad je Krstovdan preko nedelje, u hramovima se pre podne služe carski časovi, posle podne liturgija sv. Vasilija Velikog. […]\n„Ozbiljnji tektonski poremećaji bili bi potrebni da SNS izgubi dominantnu poziciju koju ima ili da se izgubi vladajuća većina SNS-SPS. Trebalo bi veliko čudo da se desi da se promeni vladajuća politička struktura“, – ocenio je politički direktor CESID-a Đorđe Vuković za Tanjug. Vuković smatra da je jedan od argumenata za raspisivanje parlamentarnih izbora i što […]\nPredsednik SNS i premijer Aleksandar Vučić izjavio je danas da je odlučio da se ide na vanredne parlamentarne izbore, kako bi se razrešio društveni sukob koji blokira reforme, i Srbija, kroz reforme, 2020. dovela pred vrata Evropske unije kao pristojna i uređena zemlja. Vučić je na sednici Glavnog odbora SNS rekao da je vladi portreban […]\nOpštinski odbori SNS-a u Kosovskoj Mitrovici, Zvečanu, Leposaviću i Zubinom Potoku saopšitli su da podržavaju kandidaturu aktuelnog lidera stranke Aleksandra Vučića za predsednika SNS-a. Član Izvršnog odbora SNS-a i poverenik za KiM Zoran Milojević rekao je da su svi opštinski odbori Srpske napredne stranke na Kosovu i Metohiji jednoglasno predložili da Aleksandar Vučić ponovo bude […]\nStefanović: Oni koji nisu dostojni da rade u policiji neće više biti deo MUP-a!\nMinistarstvo unutrašnjih poslova Vlade Republike Srbije saopštilo je juče, povodom mišljenja koje je uputio zaštitnik građana Saša Janković, da se racionalizacija sprovodi u skladu sa Odlukom o maksimalnom broju zaposlenih u državnim organima Vlade Srbije, čiji je MUP deo. U saopštenju se navodi da država ne može da izdrži preglomazan državni aparat i javnu potrošnju, […]\nRazrešena sudija zbog neopravdanog odugovlačenja sudskog postupka\nVisoki savet sudstva (VS S) razrešio je danas funkcije sudiju Apelacionog suda Slavku Mihajlović zbog neopravdanog odugovlačenja sudskog postupka, tokom kojeg je zastarela optužba za nedozvoljeno držanje pištolja protiv Sretena Jocića, poznatijeg kao Joca Amsterdam, saznaje Tanjug. Odluka o razrešenju nije pravosnažna, jer sudija ima pravo da uloži prigovor u zakonskom roku po prijemu odluke. […]\nPrethodno 1 … 97 98 99 Sledeće


UBISTVO OLIVERA IVANOVIĆA Kosovska policija: Otkriven vlasnik zapaljenog opela, saslušano nekoliko svedoka i uzeti snimci sa kamera | Ekspres.net\nUBISTVO OLIVERA IVANOVIĆA Kosovska policija: Otkriven vlasnik zapaljenog opela, saslušano nekoliko svedoka i uzeti snimci sa kamera\nKosovska policija saopštila je da je došla do nekih novih informacija o ubistvu Olivera Ivanovića. Navedeno je da se do informacija došlo nakon razgovora sa nekoliko svedoka, snimaka sigurnosnih kamera i informacija dobijenih putem zaštićene komunikacije, poverljivih telefonskih razgovora, mejlova i zapisa sa društvenih mreža.\nIstražni tim, kako je navedeno, čine specijalizovani pripadnici službi za ovakve slučajeve, slučajeve teških krivičnih dela, forenzičara, obaveštajnih službi i zvaničnika Direkcije za međunarodnu saradnju.\nTim je, dodaje se, maksimalno angažovan na obradi svih podataka vezanih za ubistvo Ivanovića.\n(AP Photo/Bojan Slavkovic)\nSve aktivnosti koje se obavljaju u okviru Kosovske policije, koordiniraju se i sprovode pod nadležnošću Osnovnog tužilaštva u Mitrovici.\nTakođe, paralelno sa istražnim radnjama Kosovske policije preduzete su i određene mere na povećanju stepena bezbednosti, uključujući povećano prisustvo pripadnika policije na nekoliko lokacija koje su identifikovane kao osetljive kako bi se sprečilo bilo kakav incident.\nKosovska policija i dalje poziva na saradnju sve građane i zahvaljuje svima na informacijama koje su do sada dostavljene policiji\nIvanović, lider Građanske inicijative Sloboda, demokratija, pravda,ubijen je juče ujutru u ulazu zgrade, gde se nalazi ta stranka u Severnoj Mitrovici.\nIvanovića je ubila, za sada, nepoznata osoba/e sa šest metaka iz vatrenog oružja kalibra 9k19 mm, a sumnja se da je oužje imalo prigušivač.\n"Sada smo u procesu analize svih do sada prikupljenih dokaza. Posebno se ekstrahuje, analizira i ocenjuje video snimak sigurnosnih kamera koje su ile u blizini mesta ubistva i drugi materijalni dokazi", navoi se u saopštenju Kosovske policije.\nVULIN: Srbija ne moli već zahteva da učestvuje u istrazi ubistva Olivera Ivanovića\nKovčeg sa telom Olivera Ivanovića krenuo ka Beogradu\nubistvo rezultati istraga oliver ivanovic Kosovska Mitrovica kosovska policija


Potpisan ugovor za izgradnju gradske toplane na biomasu u Priboju | Radio Luna\nRadio Luna 28/09/2019\nPredsednik opštine Priboj Lazar Rvović je u Beogradu sa ministarstvom energetike Vlade Srbije i nemačkom Razvojnom bankom KfV potpisao trilateralni ugovor o kompletnoj rekonstrukciji grejanja na daljinski sistem u Priboju. U pitanju je izgradnja gradske toplane na biomasu što će sa opštinom Mali Zvornik biti prvi slučaj u Srbiji da se dosadašnja fosilna goriva, mazut i ugalj, u potpunosti zamene biomasom.\nProjekat podrazumeva i kompletnu rekonstrukciju toplovoda u Priboju i izgradnju novih podstanica. Ugovor je vredan 6 miliona evra, od čega 16.5 odsto finansiraju nemačka i švajcarska vlada, dok je ostatak dugoročni kredit kod nemačke Razvojne banke KfV uz minnimalnu kamatnu stopu od 1,1 odsto i grejs periodom od dve godine.\n„Ovim projektom Priboj će poboljšati svoju energetsku efikasnost i na duže staze rešiti problem grejanja na daljinski sistem“ – istakao je predsednik opštine Priboj Lazar Rvović. „Pored izgradnje nove toplane na biomasu, snage 8 megavata, rešiće se problem dotrajalog toplovoda i podstanica koji su građeni pre više decenija, pa će korisnici sada dobiti sigurnije, jeftinije i kvalitetije grejanje, svih 24 sata. Štetnih uticaja po okolinu maltene više neće ni biti, a uštede će biti velike, za Priboj će to biti blizu 500 hiljada evra po sezoni“, – rekao je predsednik Rvović.\nU oktoburu bi trebalo da bude raspisan tender za izvođača radova, a ako bude sve po planu, nova toplana i kompletno rekonstruisan daljinski sistem grejanja, trebali bi da budu spremni za narednu grejnu sezonu.\nPored Priboja i opštine Mali Zvornik, u ovom prvom projektu, koji obuhvata šest opština, koji je vredan 26,75 miliona evra, toplane na biomasu, narednih godina dobiće Majdanpek, Novi Pazar, Prijepolje i Nova Varoš a još 19 opština prijavilo se da u svojim toplanama fosilna goriva, zamene biomasom.\nPodsetimo, Priboj već ima toplanu na biomasu u Starom Priboju koja greje zgrade osnovne škole, vrtića, Doma kulture i Opštinske uprava, a za ovogodišnju grejnu sezonu biće puštena u rad i toplana u Novom Priboju za škole i dispanzer ,sledeće godine se očekuje i nova gradska toplana, a u planu je i što skorija rekonstrukcija grejanja u bolnici i Domu zdravlja. Tako će Priboj u potpunosti dosadašnja fosilna goriva zamenila biomasom, po čemu bi bila prva opština u Republici Srbiji\nKontrola površinskih voda